
Fyofie te mam me ngenan te bo, 

Ajê e nga to, Ajô e nga to be 
Zambe, Ajê e mbe Zambe. 2 Emien 
a nga to be Zambe éyofie te mam me 
ngenan te bo. 3 Emien a nga té 
mam mese; mam mese me nga téban, 
te ke jôm é nga téban, a to momo. 
4 Enyiñ é nga to be nye; ényiñ éte 
é mbe éfufupe bôt. 5 Efufup éte je 
afaé dibi été; a dibi e nji yeme je. 
6 Môt a nga so nlômane be Zambe, 
a mbe jôé na Jean. 7 Nnye ate a 
nga zu nkate foé, nde a ye kate foé 
ajô éfufup éte, a kômbô na bôte bese 
be buni amu nye. 8 Sa émien a mbe 
éfufup éte, ve a nga kate foé ajô 
éfufup éte. 9 Nya éfufubu le, éfufup 
je akoé môt ase, a zu si nyô. 10 A 
nga to si nyê, a nga té si nyô, bôte ya 
si nyo te yeme nye. 11 A nga zu 
vôm biôm bié bi n$, bôte bé te nyoñe 
nye. 12 Abime bêt e nga nyofie 
nye, mbe be nga buni jôé dé, a nga ve 
be ngule ya bo bone be Zambe: 13 
mbe be nji bialé a metyi, sa fe'e ya 
minsên, sa fe’e ya bêt, ve ngule Zambe. 
14 Ajô e nga bialé minsôn e nga to be 
bia (bi nga yen étôto’o jé aval ane 
étêto' atyi'i Mon Esa), e mbe mvam a 
benya mejô ne lut! 15 Jean a nga 
kate foé ajô dé, a bete tyiñe yôp, a 
iê na, Nyina a ne môt me nga jô 
ajô dé na, Môt a zu me mvus a ne me 
ôsu: amu a nga to me ôsu. 16 Bia 
bese bi maneya nyofie mam me ne 
nye nlem ne lut, a mvam, evam. 
17 Amu Moïse a nga ve bêt metifie 
me Zambe; ve Jésus Christ a nga bo 
bôt mvam a benya mejôô. 18 Te 
ke môs môte wua a nga yene Zambe; 
ve atyi'i Mon, e to Esa wé tôé, nnye 
a nga liti bôte Zambe. 

19 Nalé Jean a nga jô, éyoñ Bejuif 
be nga lôme beprêtre a bôte ya. Lévi 
vôm a nga to, be nga so Jérusalem, 
a sili nye na, O a za? 20 Emien 

a nga mem, a nji kat; a nga jô na, Me 
nji bo Christ. 21 Ane be nga sili 
nye na, Wôna, jé? Ye ô ne Élie? 
Nye na, Me nji bo nye. Be na, Ye 
ô ne nkulu mejô? Nye na, Momo. 
22 Ane be nga jô nye na, O ne za? 
bi aye yalane bôt be nga lôme bia aya? 
Wo ajô aya ajô dôé? 23 Nye na, Ma 
me ne môt a kobô tyiñe yôp fé été, 
a jô na, Sê'ane zene Tate zôsô, ane 
Esaie nkulu mejô a nga jô. 24 Ane 
bôte bete be nga zu Bepharisien nlê- 
man. 25 Ane be nga sili nye na, Wo 
abaptizô fe bôt amu jé, nge ô nji bo 
Christ, nge Élie, nge nkulu mejo? 
26 Jean a nga yalane be, a jô na, 
Ma me abaptizô bôt a mendim: môt 
a tele mia zañ, mi te yeme nye, 27 
môt ate a zu me mvus, me nji bo môte 
ya kuli nye minkole ya bikôndé bié. 
28 Mam mete me nga bobane 
Béthanie, Jourdain yat, vôm Jean a 
nga baptizô bôt. 

29 Alu da e lôteya, ane a nga yene 
Jésus a za'a vôm a nga to, a jô na, 
Mi lô, Mon Ntômba Zambe a va mam 
abé ya si nyê! 30 Nyina a ne môt 
me nga jô mia ajô dé na, Môt a zu 
tôñe ma mvus a ne me ôsu: amu a nga 
to me ôsu. 31 Me nji yeme nye; ve 
amu me aye liti bôte ya Israël be 
yeme nye, ajô te nde me nga zu 
baptizô bôt a mendim. 32 Jean a nga 
kate foé, a jô na, Me nga yen Nsisim 
ô so'o yôp ô sisik, aval ane zum; ô 
za'a tabe be nye. 33 Me nji yeme 
nye: ve môt a nga lôme ma me 
baptizô bôt a mendim, nnye a nga jô 
me na, Môt wo aye yen Nsisim ô 
sisik, ô tabe’ be nye, nnye a ne môt 
a ye baptizê bêt a Mbamba Nsisim. 
34 Me maneya yen, ane me nga kate 
mia na, Nyina a ne Mone Zambe. 

35 Alu afe e lôteya, ane Jean a 
nga tebe, ba be beyéé bé bebaé; 
36 ane a nga yene Jésus a wulu'u, 

a jô na, Mi lô, Mon Ntomba Zambe! 
37 Beyé'é6 bete bebaé be nga wô 
a kobê'ê, ane be nga ke tôñe Jésus. 
38 Ane Jésus a nga kôñelan, a yene 
be be tôñe nye, a jô be na, Mi ajeñe 
jé? Ane be nga jô nye na, A Rabbi 
(e ne na, A Nye'ele bêt), ô to vé? 
89 Ane a nga jô be na, Za'an, mi aye 
yen. Ajô te be nga ke yene vôm a nga 
to; ba be be be nga to môs ôte; éyoñe 
te é mbe bebé mewolo awôm. 40 
Bôte bete bebaé be nga wô’ô Jean a 
kobô’ôð, a tone nye, môte wua a mbe 
André, monyañe Simon Pierre. 41 
Nnye a nga taté jefie monyañe wé 
“Simon, a jô nye na, Bi yeneya Messie 
(e ne na, Christ). 42 Ane a nga ke 
nye be Jésus. Jésus 3 nga lôbô nye, 
a jô na, O ne Simon mone Jean: be 
aye loene wo na Céphas (e ne na, 
Pierre). 

43 Alu afe da e betaya lôt, a nga 
ke Galilée, ane a nga koé Philippe: 
ane Jésus a nga jô nye na, Têfe 
ma. 44 Philippe a mbe môte ya 
Bethsaida, nlam André ba Pierre. 45 
Philippe a nga koé Nathanaël, a jô 
nye na, Bi yeneya môt Moïse a nga 
tili kalate metiñe me Zambe, a bekulu 
mejô be nga tili ajô dé na, Jésus ya 
Nazareth, mone Joseph. 46 Na- 
thanaël a nga jô nye na, Ye jôm é ne 
mvaé é ne ngule ya so Nazareth? 
Philippe a nga jô nye na, Za'a yen. 
47 Jésus a nga yene Nathanaël a 
za'a vôm a nga to, a kobô bêt ajô dé 
na, Tama yenan, a ne fo'o môte ya 
Israël, a nji bo medu'an! 48 Na- 
thanaël a nga jô nye na, Wo ayeme 
me aya? Jésus a nga yalan a jô nye 
na, Te yen Philippe a za l0'ene wo, 
éyoñ ô nga to élé ya figuier si, me 
nga yene wo. 49 Nathanaël a nga 
yalane nye, a jô na, A Rabbi, ô ne 
Mone Zambe; ô ne Njô bôte ya Israël. 
50 Jésus a nga yalan a jô nye na, 
Amu me ate jô wo na, Me nga yene 
wo élé ya figuier si, ye wo abuni? 
wo aye yene mam me adañe mam ma. 
51 Ane a nga jô nye na, Me abele 
foo ane me ajô mia na, Mi aye 

2 Môse lale ésulane ya aluk é nga 

bo Cana ya Galilée; nyia Jésus a 
mbe wôé: 2 ane be nga bañete Jésus, 
a bey6'€ bé, be zu ésulane ya aluk. 
3 Eyoñ vin é nga man, nyia Jésus a 
nga jô nye na, Be nji fe beta bi vin. 
4 Ane Jésus a nga jô nye na, A 
minga, bia wo bi ne za ajô? éyoñe 
jam é ngenan te kpwan. 5 Nyia wé 
a nga jô bebo bisaé na, Jam ese a jô 
mia, bo'ane de. 6 Minka'a meko'o 
misaman mi nga tele wêé, mmie 
Bejuif be nga bo be tuni' bebien, 
minka'a mite nka'a wua ô mbe bemé- 
trete beba, nge bemétrète bela.. 7 
Jésus a nga jô be na, Jala'ane minka'a 
mendim. Ane be nga jalé mie ne lut! 
8 Ane a nga jô be na, Bietan éyoñe 
ji, mi ke ve mie bidii. Ane be nga 
biet, a ke liti. 9 Eyofi mie bidii a 
nga tye'e mendim, éyoñe te me nto 
vin, émien te yem mfa’ é nga so 
(ve bebo bisaé be nga biete mendim 
be nga yem), mie bidii a nga loene 
môt a nga lu'u minga, 10 a jô nye 
na, Môt ase a taté telé vin é ne mvaé 
tawôlô yôp; éyoñ bôt be maneya nyu 
abui, wôna a telé vin é ne te dañ 
mvaé: ve wo wo ate naane vin é ne 
mvaé azukui éyoñe ji. 11 Bitua bi 
mam Jésus a nga bo, ji ya Cana ya 
Galilée, nje a nga taté bo, ajô te nde 
a nga liti bêt ngule jé; ane beyé’é 
be nga buni nye. 

12 Eyoñ jam ete e nga man, ane 
a nga ke Capernaoum, ba nyia wé 
a bobenyañe bé a beyé'é bé; be nji 
tabe wôé melu abui. 

13 Pâque ya Bejuif é mbe bebé, 
ane Jésus a nga ke Jérusalem. 14 
Ane a nga ke temple été, a koé bôt 
be kuane binyaka, a mintômba, a 
bezum, a bôt be folane moné, be to si: 
15 ane a nga bo nkasa minko, a 
titane biôm bise, mintômba a binyaka, 
bi kôlô temple été; ane a nga kute 
moné bêt be nga folane si, a sô'ôlô 
betawôlô bap; 16 ane a nga jô bôt be 
nga kuane bezume na, Va'ane biôm 
bi; te boan nda ésa wom nda akum. 
17 Beyé'é be nga simesan ane e mbe 


yene yôp e kanda'an, a beange be ntilane na, Amu me adañe nye'e nda 


Zambe be abet, be asis, a tabe be jêé, ajô te de aye wôé ma. 


Mone môt. 


18 Ajô 
ite Bejuif be nga oho; a jê nye na, 

Wo aliti bia za ndem, amu wo abo 
mam ma? 19 Jésus a nga yalan a 
jô be na, Tyamane temple nyê, me 
aye fe beta lôñe nye melu mela. 20 
Ajô be Bejuif be nga jô na, Be nga 
lôñe temple nyo mimbu mewôm me- 
nyin a misaman, ye wo aye lôñe nye 
melu mela? 21 Ve a nga kobê ajô 
temple ya nyôle jé. 22 Ajô te éyoh 
a nga wômô soñ, beyéé bé be nga 
simesan ane a nga jô ajô te; ane be 
nga buni ntilane ya kalate Zambe, 
a ajô Jésus a nga jô. 

23 Eyoñ a nga to pêgue Jérusalem, 
melu be nga bo ésulane bidi, bôt abui 
be nga buni jôé dé, éyofi be nga yene 
beta be mam a nga bo. 24 Ve 
Jésus a nga tabe be ntye, amu a nga 
yeme minlem mi bôte bese, 25 amu 
a nji jefie môt a kate nye foé ajô bêt; 
amu émien a nga yeme mam me ne 
bôte minlem été. 

A mbe môte ya Pharisien, a mbe 

jôé na Nicodème, évete ya Bejuif: 

2 nnye ate a nga zu be Jésus alu, a 
jô na, A Rabbi, bi ayeme na ô ne 
fiye'ele bêt ô nga so be Zambe; amu 
te ke môt a ne ngule ya bo beta be 
mam ane wo abo, ve Zambe a to be 
nye. 3 Jésus a nga yalan a jô nye 
na, Me abele fo'o ane me ajô wo na, 
Môt a se ngule ya yen ayofie Zambe, 
ve beta bialé. 4 Nicodème a nga jô 
nye na, Môt a nto nnôm a ne ngule 
ya beta bialé aya? ye a ye beta bulan 
abume nyia, a bialé? 5 Jésus a nga 
yalan a jô na, Me abele fo'o ane me 
ajô wo na, Nge môt a bo te bialé a 
mendim a Nsisim, a se ngule ya ke 
ayofie Zambe. 6 Jêm je abialé a 
minsôn, nje é ne minsôn; jôm je 
abialé a Nsisim, nje é ne nsisim. 7 
Te semé amu me ate jô wo na, Mi 
ayiane beta bialé. 8 Evuñulu je avufi 
vôm je anye'e, wo aw0'ê je éduñ, te 
yeme je mfa’a je aso a mfa’a je ake: 
nalé fe môt ase a bialé a Nsisim a né. 
9 Nicodème a nga yalan a jô nye na, 
Mam ma me ne ngule ya bo aya? 
10 Jésus a nga yalan a jô nye na, 
Ye ô ne fiye'ele bôte ya Israël, te 
yeme mam mete? 11 Me abele fo'o 
ane me ajô wo na, Bi akobô mejô 
bi ayem, a kate gra bi nga yen; mi 

te buni mejê bi akat. 12 Nge me 
nga kate mia mame ya si nyê, mi te 
buni, mi aye buni aya nge me akate 
mia mame ya yôp? 13 Môt a nji 
bete yôp été, ve nyê a nga so yôp, 
nnye a ne Mone môt a ne yôp. 14 
Ane Moise a nga bete nyo fé été, nalé 
fe Mone môt a yiane betebane yôp; 
15 ajô te nde bôte bese môt a buni 
nye a ye tabe ényiñ ya melu mese. 

16 Amu beta nye'an, Zambe a 
nga nye'e bôte ya si nyê, a nga lêm 
atyi'i Mone dé, ajô te bôte bese môt 
a buni nye, a ye jañ, ve tabe ényiñ 
ya melu mese. 17 Amu Zambe a 
nji lôme Mone wé si nyê, amu na a 
ve bôte mekua; ve amu na bête ya 
si nyô be aye tabe ényiñ ya melu mese 
amu nye. 18 Môt a buni nye a 
nji fe bo ajô: môt a bo te buni nye a 
ne ajô éyoñe ji, amu a nji buni jôé 
atyii Mone Zambe. 19 Ajô te e ne 
na, éfufup é nga zu si nyô, ane bêt 
be nga nye dibi, te nye'e éfufup: 
amu main be nga bo me mbe abé. 
20 Amu môt ase a bo abé a vini 
éfufup, te zu vôm éfufup é né, mam 
a nga bo me za ve nye mekua. 21 
Ve môt a bo benya mame, nnye a 
zu vôm éfufup é né, amu a kômbô 
bôt be yeme na, mam a nga bo, a 
nga bo me a ngule Zambe. 

22 Mam mete me maneya, ane 
Jésus ba be beyé’é bé be nga ke si ya 
Judée; ane ba be be be nga tabe vôm 
ate, ane a nga baptizô bôt. 23 Jean 
fe a nga baptizô bêt Enon bebé Salim, 
amu mendim abui me mbe wôé: ane 
bêt be nga ke baptizôban. 24 Eyoñe 
te Jean a ngenan te ke nda mimbôk. 
25 Ane bey6'€ be Jean a mone Bejuif 
be nga sôane bisê ajô ntunane menyð. 
26 Ane be nga ke vôm Jean a nga to, 
a jô nye na, A Rabbi, môt ate, mia 
nye mi nga to Jourdain yat, ô nga 
kañete ajô dé, a baptizô bôt, a bôte 
bese be ake be nye. 27 Jean a nga 
yalan a jô na, Môt a nji bo ngule ya 
nyofie jôm, ve Zambe a ve nye je, é 
s0'0 yôp. 28 Miabebien mi ayem ane 
me nga jô mia na, Me nji bo Christ, 
me nga zu nye nlôman ôsu. 29 Môt 
a bili mbom, émien a ne nnôm; môt 
a ne mvôé nnôm, a tebe a wð’ð nye, 

a dañe w0'ê mvaé amu a w0'ê tyiñe 
nnôm: ava'a dam e jaéya amu ajô di. 
30 Nnye a yiane nenenen, ve ma me 
ayiane wulawulan. 

31 Môt a so yôp a dañe bôte bese: 
môt a so si nyô, a ne fo'o ve môte ya 
si nyo, a kobô mejô ya si nyo: môt 
aso yôp, a dañe bôte bese. 3832 Mama 
maneya yen a wôk, mme a kañete bôt; 
te ke môt a buni mejô mé. 33 Môt 
a maneya buni mejô mé, nnye a 
memeya na Zambe a ne nya ajôô. 
34 Amu môt Zambe a nga lôm, nnye 
a kobô mejô me Zambe: amu a ve 
Nsisime wé, te lañ. 35 Esa a nye'e 
Mon, ane a nga ve nye mam mese mo. 
36 Môt a buni Mon, nnye a ne ényifi 
ya melu mese; ve môt a bo te wô’ô 
Mon, a ye yen ényifi ya melu mese, 
Zambe a ye bo ve yaa ajô dé. 

Ajô te éyoñ Tate a nga yem ane 
4 Bepharisien be nga wô’ô na Jésus 
a bili beyéé abui a baptizô be, a 
dañe Jean 2 (akôsa bo Jésus émien a 
nji baptizô bêt, ve beyé’é bé be nga bo), 
3 a nga kôlô Judée, a beta ke Galilée. 
4 Ane a nga yiane lête Samarie. 5 
Ane a nga kui nlame ya Samarie ô 
mbe jôé na Sychar, ô mbe bebé éfuse 
si Jacob a nga ve Joseph mone wé: 
6 anjeñe Jacob e mbe wôé. Jésus a 
nga ju'u dulu, ane a nga tabe si mfôm 
anjefi. Eyoñe te é mbe bebé mewolo 
mesaman. 7 Minga ya Samarie a 
nga zu lape mendim: ane Jésus a nga 
jô nye na, Nyu'u me mendim. 8 Amu 
beyé’é bé be nga ke kuse bidi nlam. 
9 Ajô te minga ya Samarie a nga jô 
nye na, O ne mone Bejuif, wo aja’é 
me, minga ya Samarie, mendim amu 
jé? (Amu Bejuif ba be bôte ya Sa- 
marie be ne te fulane mam.) 10 
Jésus a nga yalan a jô nye na, Nge 
wo ate yem mveane Zambe, a yeme 
fe môt a jô wo na, Nyu'u me mendim, 
a ne za; ve wo ate ye ja'é nye, ve 
nnye fe a te ve wo mendim me ne 
ényifi. 11 Ane minga ate a nga jô 
nye na, A Tat, ô nji bo jôme ya biete 
mendim, anjeñ e ne édo'o si été: 
mendime ya ényifi ô bili me aso vé? 
12 Ye wo adafi ésa wongan Jacob, 
nnye a nga ve bia anjeñe di, émien 
a nga nyu fe de, a bone bé, a biyem 

bié? 13 Jésus a nga yalan a jô nye 
na, Môt ase a nyu mendime ma a 
ye beta wô’ évé: 14 ve môt a nyu 
mendim me aye ve nye, a ye fe wô’ 
évé; ve mendim me aye ve nye me 
aye bo nye anjeñ nlem été, a ve nye 
€nyin ya melu mese. 15 Ane minga 
ate a nga jô nye na, A Tat, va’a. me 
mendim mete, me bo te fe wô’ évé, 
te fe zu ôyap nne a lape mendim. 
16 Jésus a nga jô nye na, Kele’ loene 
nyo nnôm, a zu nne. 17 Minga ate 
a nga yalan a jô nye na, Me nji bo 
nnôm. Jésus a nga jô nye na, Wo 
abele fo'o ane wo ajô na, Me nji bo 
nnôm: 18 amu ô nga to beyôm 
betan: a môt ô bili éyoñe ji, a nji bo 
nyo nndm: wo abele fo'o ajô te. 19 
Minga ate a nga jô nye na, A Tat, 
me yemeya na ô ne nkulu mejô. 20 
Betate bangan be nga kañe Zambe 
nkôle wu; ve mia mi ajô na, Jérusalem 
a ne vôm bôt be ayiane kañe Zambe. 
21 Jésus a nga jô nye na, A minga, 
buni'i ma, melu me aye bo, éyoñ mi 
aye kañe Zambe, sa nkôle wu, sa ke 
Jérusalem. 22 Mi akañe jêm mi 
ne te yem: bia bi akañe jôm bi ayem; 
amu ényiñ je aso Bejuif. 23 Ve 
awolo de aye bo, nde de ataté éyoñe 
ji, éyoñ bêt be atu'a kañ, be aye kañ 
Esa a nsisim a benya mejêê: amu Esa 
a kômbô bêt be ne aval ete be kañe 
nye. 24 Zambe a ne Nsisim: a bôt 
be akañe nye, be ayiane kañe nye a 
nsisim a benya mejôô. 25 Minga 
ate a nga jô nye na, Me ayeme na 
Messie a ye so (be aloene nye na 
Christ): éyofi a ye so, a ye kate bia 
mejô mese. 26 Jésus a nga jô nye 
na, Me ate nyê, me akobô wo. 

27 Eyoñe te bey6'€ bé be nga zu; 
ane be nga semé amu a nga kobô 
minga; ve môt a nji jô na, Wo asili 
nye jé? nge na, Wo akobô nye a jé? 
28 Ane minga ate a nga li nka'a 
mendim, ane a nga ke nlam, a jô 
bôte na, 29 Za'a yenane môt a te 
kate me mam mese me nga bo: ye 
nnye a ne bo Christ? 30 Ane be nga 
kôlô nlam, a ke vôm a nga to. 31 
Eyofi be ngenan te so, beyé'é bé be 
nga ye'elane nye, a jô na, A Rabbi, 
ja'a bidi. 32 Ve T jô be na, Me 

ne bidi ya di mi te yeme bie. 33 Ajêjzamewu. 50 Jésus a nga jô nye na, 
te beyé'é bé be nga jô bebiene na, Ye! Kele' wo ake; mone wêé a nyifieya. 
môt a tezu venyejomeyadi? 34 Jesus | Môt ate a nga buni mejô Jésus a nga 


a nga jô be na, Bidi biam bi ne na, 
me bo mam môt a nga lôme ma a 
nye'e, a mane fe ésaé jé. 35 Ke mi 
ajô na, A liiya ngon ényin, wona 
bôt be aye va bidi mefup? ve ma me 
ajô mia na, Beta'ane mis, mi lôbô 
mefup, bidi bi maneya kôt, be ayiane 
va bie. 36 Môt a va bidi, nnye a 
nyoñe ma'an, a kôane fe bibuma ya 
ényiñ ya melu mese; nalé fe môt 
a miase fes a môt a va bidi, bebaé be 
aye vak avale da. 37 Amu nkana ô 
ne zôsô ajô di na, Wua a miasek, 
mfe a kô'an. 38 Me nga lôme mia 
mi va bidi vôm mi nga bo te bo ésaé: 
bôte befe be nga taté bo ésaé, a mia 
mi nga fubu été. 

39 Bôt abui ya Samarie be nga to 
nlam ôte be nga buni nye amu mejô 
minga a nga kate be foé na, A te kate 
ma mam mese me nga bo. 40 Eyoñ 
bôte ya Samarie be nga zu vôm a 
nga to, be nga bu'u nye a tame tabe 
nlame wop: ane a nga tabe wôé melu 
mebaé. 41 Bôte befe abui be nga 
buni amu mejô mé; 42 ane be nga 
jô minga ate na, Eyoñe ji bi abuni, 
sa amu ô nga kate bia: ve amu bia- 
bebien bi maneya wôk, a yeme na 
nyina fo'o a ne Nyi bôte ya si nyê. 

43 Melu mete mebaé me lôteya, 
ane a nga kêlê vôm ate a ke Galilée. 
44 Amu Jésus émien a nga jô na, 
Nkulu mejô a nji bo duma si jé émien. 
45 Eyoñ a nga kui Galilée, bôte ya 
Galilée be nga nyoñe nye, amu be 
nga yene mam mese a nga bo Jérusa- 
lem éyoñ a nga to ésulan: amu be 
mbe ésulan éte. 

46 Ane a nga beta ke Cana ya 
Galilée, vôm a nga kôñelane mendime 
vin. Evet njô bôt é mbe wôé, mona 
fame wé a nga ya'a a to Capernaoum. 
47 Eyoñ a nga wô’ô na Jésus a soya 
Judée, a nto Galilée, a nga ke vôm 
a nga to, a ye'elane nye na a ke saé 
nye mon; amu a nga ye wu. 48 Ane 
Jésus a nga jô nye na, Nge mi te 
yene beta be mam a mame ya semé, 
mi te buni. 49 Ane évet éte é nga 
jô nye na, A Tat, za’ avô, mon a 


jô nye, ane a nga ke. 51 A ngenan 
a kelek, ane bebo bisaé bé be nga zu 
tôbane nye, a jô nye na, Nyo mon a 
nyiñeya. 52 Ane a nga sili be na, 
A nga taté bo mvo'é éyoñ éyé? Ane 
be nga jô nye na, Angô'é mewolo 
zahbwa ayêfi e nga mane nye nyô. 
53 Nalé ésa a nga yeme na, awolo te 
e mbe awolo Jésus a nga jô nye na, 
Nyo mon a nyiñeya: ane émien a 
nga buni a bôte bese ya nda jé. 54 
Dina e ne beta jame baa “Jesus a 
nga bo éyoñ a nga so Judée, a ke 
Galilée. 
5 Mam mete me maneya, ane ésu- 
lane ya Bejuif é nga bo; ane Jésus 
a nga ke Jérusalem. 

2 Ebata é ne Jérusalem, bebé mbé 
mintômba mi nga bo mi nyi'i, nkobô 
Hébreu be alo je na Beth-hesda, vôm 
ate a ne mimbala’a si mitan. 3 Mi- 
nkôkon abui mi nga bô mimbala’a si, 
a mindindim, a miñyeyem, a bôt be 
nga to minkôt. 5 Môt éziñ a mbe 
wôé a nga kone mimbu mewôm mela 
a mwom. 6 Eyoñ Jésus a nga yene 
nye a bô, a yeme na a nga to nalé 
melu abui, a nga jô nye na, Ye wo 
akômbô bo mvo'6? 7 Nkôkon ôte ô 
nga yalane nye na, A Tat, me nji bo 
môt a ke me ébata éyoñ mendim me 
afô’ôsan: ve éyoñ me ngenan me 
kelek, môt mfe a viane ke me êsu. 
8 Jésus a nga jô nye na, Kôlô’ô si, ô 
to'€ énoñe jôé, a wulu. 9 Ane môt 
ate a nga ji'a bo mvo’é, a to'6 énoñe 
jé a wulu. 

Môs ôte ô mbe môse sondô. 10 
Ajô te Bejuif be nga jô môt a nga 
sabane na, Den a ne môse sondô, wo 
atyam atiñe Zambe éyofi wo ato'€ 
énoñe jôé. 11 Ane a nga yalane be 
a jô na, Môt a te saé ma, nnye a te 
jô me na, Toké’ énoñe jôé ô ke. 12 
Be nga sili nye na, Môt a te jô wo na, 
Toké’ énoñe jôé, ô wulu, a ne za? 13 
Ve môt a nga saban a nji yeme môt 
a nga saé nye; amu Jésus a nga kôl, 
a ékôane bôt é nga to vôm ate. 
14 Mejô mete me maneya, ane Jésus 
a nga koé nye temple été, a jô nye na, 

Tame yen, 6 nto mvo'é: te beta bo 
mam abé, jam de adañ abé e za zu 
be wo. 15 Môt ate a nga kêlê, a 
kate Bejuif na, Môt a te saé ma a ne 
Jésus. 16 Ajô te Bejuif be nga kpwe'- 
ele Jésus, amu a nga bo mam mete 
môse sondô. 17 Ane Jésus a nga 
yalane be a jô na, Esa wom a nga bo 
ésaé azukui éyoñe ji, me ke me abo 
ésaé. 18 Ajô te Bejuif be nga dañe 
kômbô wôé nye, sa amu a nga tyame 
môse sondô étam, ve amu a nga jô 
fe na, Zambe a ne Esa wom, a bo 
émien ba Zambe nté wua. 

19 Ane Jésus a nga yalan a jô be 
na, Me abele fo'o ane me ajô mia na, 
Mon a nji bo ngule ya bo jam étam, 
ve mam a wô’ô yen Esa a bo'ok: amu 
mam mese a bo, mam mete fe Mon a 
bo. 20 Amu Esa a nyee Mon, a 
liti nye mam mese émien a bo: a 
ye liti nye mam me adañe mam ma, 
nalé mi aye semé. 21 Amu aval 
ane Esa a wômôlô mimbim a ve mie 
<nyifi, nalé fe Mon a ve ényifi bêt a 
nye'e a va'ak. 22 Amu Esa te tyi'i 
môt ajô, ve a nga ve Mon ntyi'ane 
mejô ôse; 23 nalé bôte bese be aye 
ve Mon duma, ane be ave Esa duma. 
Môt a bo te ve Mon duma, a bo fe 
te ve Esa a nga lôme nye, duma. 
24 Me abele fo'o ane me ajô mia na, 
Môt a wô’ ajô dam, a buni môt a 
nga lôme ma, a ne ényiñ ya melu mese, 
a ye nyoñe mekua, a kôlôya awu, a 
nyiñeya. 25 Me abele fo'o ane me 
ajô mia na, Awolo de aye bo, nde de 
ataté éyoñe ji, éyoň bêt be maneya 
wu be aye w0'ê tyiñe Mone Zambe; 
ba be aye w0'ê je, mbe be aye nyiñ. 
26 Amu aval ane Esa a ne ényiñ 
nyôle jé émien, aval ete fe a nga ve 
Mon ényifi nyôle jé: 27 a nga ve 
fe nye ngule ya tyi'i mejô, amu a ne 
mone môt. 28 Te seman ajô di: amu 
awolo de aye bo, éyoñ bôte bese be 
ne mesoh be aye wô’ô tyiñe jé, 29 
be aye so; ba be nga bo mvaé, be aye 
wômô a nyiñ; ba be nga bo abé, be 
aye wômô a nyoñe mekua. 

80 Mamien me nji bo ngule ya bo 
jam: me atyi'i mejô ane me awôk: 
ntyi'ane mejô wom ô ne zêsê; amu me 
nji jeñe mam me anye'e, ve mam môt 

a nga lôme ma a nye'e. 31 Nge me 
akañete mejô mam mamien, wôna 
mejô me akañete me nji bo benya 
mejôô. 32 Môt mfe a kañete ajô 
dam; me ayeme na mejô a kañete 
ajô dam me ne benya mejôô. 33 Mi 
maneya lôme bôt be Jean, ane a nga 
kañete benya mejôô. 34 Nkañetan 
be nga kañete ajô dam ô nji bo 
nkañetane ya bêt: ve me ajô mejô ma, 
amu me ayi na mi aye yen ényiñ. 
85 Nnye a mbe lampe a yôñôk a ve 
éfufup; mi nga kômbô vak a tabe 
éfufupe jé ôbe nté. 86 Ve nkañetan 
me bili wo adañe wu Jean a nga kañete 
ajô dam; amu mam Tate a nga ve 
ma me bo, mme mete me abo, mam 
mete me akañete ajô dame na, Tate 
a nga lôme ma. 37 Tate a nga lême 
ma, nnye fe a nga kañete ajô dam. 
Melu mese mi nji wô’ô tyiñe jé, nalé 
fe te yene nyôle jé. 38 Mejô mé me 
nji tabe mia minlem été: amu mi 
nji buni môt a nga lôm. 39 Mi 
afombô mejô ya kalate Zambe, amu 
mi asi'a ko na mi aye yen ényiñ ya 
melu mese été; mejô mete mme me 
akañete ajô dam; 40 ve mia mi nji 
nye mi za'a be ma, a yen ényiñ. 
41 Me nji nyoñe duma de aso bêt. 
42 Ve me ayeme mia, nye'ane Zambe 
ô nji bo minlem mienan. 48 Me 
soya jôé Esa wom, mi te buni ma: 
nge môt mfe a ye zu jôé dé émien, 
nnye mi aye buni. 44 Mia mi 
anyoñe duma de aso be miabebien, te 
jeñe duma de aso be Zambe a ne ve 
wua, mi ne ngule ya buni aya? 45 
Te si'a ko na me aye bo'olê mia be 
Tate: môte wua a bo'olê mia, Moise 
nnye mi nga to nye ndi minlem. 46 
Amu nge mi nga buni Moise, ve mi 
nga buni fe ma; amu a nga tili ajô 
dam. 47 Nge mi abo te buni mejô 
a nga tili, mi aye buni mejô me akobô 
aya? 

| Mejô mete me maneya, ane Jésus 
6 a nga kôlô, a ke ato'o ya Galilée 
yat, e ne jôé na Tibériade. 2 Ane 
bôt abui be nga tôñe nye, amu be 
nga yene beta be mam a nga bo 
minkôkon. 8 Ane Jésus a nga ke 
nkôle yôp a tabe si wêé, ba be beyéé 
bé. 4 Pâque, é ne ésulane ya Bejuif, 

é mbe bebé. 5 Ane Jésus a nga bete | étam, a yeme fe na Jésus a nji Ke 


mis, a yene bôt abui be za’a vôm a nga 
to, ane a nga jô Philippe na, Bi aye 
kuse bidi bôte ba be aye di vé? 6 A 
nga jô ajô te a ve’ele nye: amu émien 
a nga yem ane a ye bo. 7 Philippe 
a nga yalane nye na, Abime fembé 
môt a ye kus a franc mintete mibaé, 
te yiane be, môt ase a nyoñe ve tyô- 
tyoé. 8 Beyé'é bé, môte wua a mbe 
jôé na André, monyañe Simon Pierre, 
a nga jô nye na, 9 Mona fam a ne 
va, a bili mimamane mi fembé mitan 
a kos ébaé: biôm bina bi aye bo aya, 
bête ke abim a va? 10 Jésus a nga 
jô na, To'ane bôte si. Obut abui ô 
mbe vôm ate. Befam be nga tabe si 
be mbe bebé betoyini betan. 11 Ane 
Jésus a nga nyoñe mimamane mi 
fembé; éyofi a nga mane ye'elane 
Zambe, ane a nga ve bôt be nga to 
si; ane a nga ve fe be kos abim be 
nga nye. 12 Eyoñ be nga jaé, a 
nga jô beyé’é bé na, Kê'an afufus de 
ate buk, jôm te wu ntuk. 13 Ane be 
nga kôan afufuse mimamane mi fembé 
é nga buk éyoñ bôt be nga mane di, 
a jalé minkoé awôm a mibaé. 14 Ajô 
te, éyoñ bôt be nga yene beta jam a 
te bo, be nga jô na, Nyina a ne fo'o 
nkulu mejô be nga jô na a ye zu 
si nyo. 

15 Eyoñ Jésus a nga yene bôt be 
ye'e zu nyoñe nye a ngu, a telé nye 
njô bôt, ane émien a nga kôlô a ke 
nkôl étam. 

16 Eyoñ ngô’é é nga bo, ane beyé’é 
bé be nga ke atok; 17 ane be nga ke 
éfunga, be ye'e dañ atok a ke Caper- 
naoum. ŒEyoñe te dibi e nga bo, 
Jésus a ngenan te koane be. 18 Ato’ 
e nga taté f6'6san amu beta évuñulu 
a nga vuñ. 19 Eyoñ be nga mane 
ful éfunga nta môt a wulu mebo awolo 
da nge mebaé, be nga yene Jésus a 
wulu’ ato'o yêp a za’a bebé éfunga: 
ane be nga ko woñ. 20 Ane a nga jô 
be na, Me le; te koane woñ. 21 Ajô 
te be nga me'ete a nyoñe nye éfunga 


éfunga bey6'€ be nga ke, ve beyé’é 
bé nga kôlô étam 23 (ve bifunga 
bife bi nga so Tibériade, bi nga zu 
vôm be nga di bidi éyoñ Tate a nga 
ve akéva): 24 éyoñ ékôane bôt éte 
é nga yene na Jésus ba be beyé’é bé 
be nji bo wôé, bebien be nga ke 
bifunga été, a ke Capernaoum, a jeñe 
Jésus. 25 Eyoň be nga yene nye 
ato'o yat, be nga jô nye na, A Rabbi, 
wo ate zu nne éyoñ évé? 26 Jésus a 
nga yalane be a jô na, Me abele fo'o 
ane me ajô mia na, Mi ajeñe ma, sa 
amu mi nga yene beta be mam, ve 
amu mi nga di mimamane mi fembé, a 
jaé. 27 Te boane bisaé ajô bidi bi 
aye wu ntuk, ve ajô bidi bi aye tabe 
ényiñ ya melu mese, mbie Mone môt 
a ye ve mia: amu Esa, a ne Zambe, 
a nga ve nye ngu, nje bôt be aye yeme 
na a ne Mone Zambe. 28 Ajô te 
be nga jô nye na, Bi ayiane bo jé bi 
aye bo bisaé bi Zambe? 29 Jésus a 
nga yalan a jô be na, Esaé Zambe é 
ne na, mi buni môt a nga lôm. 30 
Ane be nga jô nye na, Za jam wo abo 
e nendem, bi aye yene de a buni wo? 
jé wo abo? 31 Betate bangan be 
nga di manne fé été; ane e ne ntilane 
na, A nga ve be bidi bi so'o yôp be di. 
32 Ajô te Jésus a nga jô be na, Me 
abele fo'o ane me ajô mia na, Sa 
Moise a nga ve mia bidi bi nga so 
yôp; ve Tate wom a ve mia benya 
bidi bi aso yôp. 33 Amu bidi Zambe 
a ve, mbie bi aso yôp a ve bôte ya 
si nyô ényiñ. 34 Ajô te be nga jô 
nye na, A Tat, va'a bia bidi bite melu 
mese. 35 Jésus a nga jô be na, Ma 
me ne bidi ya ényiñ: môt a zu be ma, 
a ye w0'ê zaé, môt a buni ma, a ye 
wô’ évé. 36 Ve me nga jô mia na, 
mi yeneya ma, ve mi ngenan te buni. 
37 Bôte bese Tate a ve ma, be aye 
zu be ma; môt a zu be ma, me aye 
titane nye. 38 Amu me nga so yôp, 
sa na me bo mam me anye'e, ve mam 
môt a nga lôme ma a nyee. 39 


été: atemeteme na éfunga é kuiya Jam môt a nga lême ma a nye e 


kindik vôm be nga ke. 

22 Alu da e lôteya ane ékôane bôt 
é nga tele ato'o yat é nga yene na, 
éfunga éfe é nji bo wos, ve éfunga jia 


ne na, bôte bese a nga ve ma, me te 
dimeli môte wua ya été, ve. me aye 
wômôlô be bese alu de aye su'ulan. 
40 Amu jam Esa wom a nyee e 

ne na, mêt ase a yene Mon, a buni 
nye, a ye tabe ényiñ ya melu 
mese; nnye me aye wômôlô alu de 
aye su'ulan. 

41 Ajô te Bejuif be nga kobô nye 
menyifi, amu a nga jê na, Ma me ne 
bidi bi aso yêp. 42 Ane be nga jô 
na, Ke nyina a ne Jésus, mone Joseph, 
bi ayem ésa ba nyia? éyoñe ji a jô na, 
Me soya yôp, aya? 43 Jésus a nga 
yalan, a jô be na, Miabebien, te 
kobane menyiñ. 44 Môt a nji bo 
ngule ya zu be ma, ve Tate a nga 
lême ma a dutu nye: nnye me aye 
wômôlô alu de aye su'ulan. 45 E ne 
ntilane kalate bekulu mejô na, Zambe 
a ye ye’ele be bese. Môt ase a maneya 
wê'ê mejê me aso be Tate, a yéé 
me, nnye a zu be ma. 46 Te ke môt 
a nga yene Tate, ve nyô a nga so be 
Zambe, nnye a nga yen Esa. 47 
Me abele fo'o ane me ajô mia na, Môt 
a buni, nnye a ne ényiñ ya melu mese. 
48 Me ne bidi ya ényiñ. 49 Beéso 
benan be nga di manne fé été, ane be 
nga wu. 50 Bidi bi aso yôpe bi, nge 
môt a di bie, a ye wu. 51 Ma me ne 
bidi bi ne ényiñ été, mbie bi nga so 
yôp: nge môt a di bie, a ye tabe 
nnôm éto: ya, bidi me aye ve bi ne 
minsône miam, me aye ve bie bôte 
ya si nyô be nyiñ. 

52 Ajô te Bejuif bebien be nga 
sôane bisô, a jô na, Môte nyô a ne 
ngule ya ve bia minsône mié, bi di 
mie, aya? 53 Ajô te Jésus a nga jô 
be na, Me abele fo'o ane me ajô mia 
na, Nge mi abo te di minsône mi 
Mone môt a nyu metyi mé, mi nji 
bo ényiñ minlem été. 54 Môt a di 
minsône miam a nyu metyi mam, a 
ne ényiñ ya melu mese; me aye wô- 
môlô nye alu de aye su'ulan. 55 Amu 
minsône miam mi ne benya bidii, a 
metyi mam me ne nya jômô ya nyu. 
56 Môt a di minsône miam a nyu 
metyi mam, nnye a to be ma, me fe 
me to be nye. 57 Ane Tate a vee a 
nga lôme ma, a ma me anyiñ amu 
Yate; nalé fe môt a di ma, nnye fe 
a ye nyiñ amu ma. 58 Bidi bi nga 
so yôpe bi: bi nji bo bidi ane betate 
be nga di, a wu; nge môt a di bidi 
bi, a ye tabe nnôm éto. 59 A nga 

kobô mejê mete nda Zambe, éyoñ a 
nga ye'ele bêt Capernaoum. 

60 Beyé'é bé abui, éyoñ be nga wô’ 
ajô te, be nga jô na, Ajô di e ne ayaé; 
za a ne ngule ya w0'ê de? 61 Ve 
Jésus a nga yem nleme wé na beyé'é 
bé be nga wô’ abé a kobd, ane a nga 
jô be na, Ye mi akolé ôbak amu ajô 
di? 62 Nge mi aye yene Mone môt 
a kele’ yôp vôm a nga taté tabe, mi 
aye jô aya? 83 A ne nsisim ñwô wo 
ave ényihi; minsôn te bo jam mvaé: 
mejô me maneya kobô mia me ne 
nsisim a ényiñ. 64 Mi to va, bevo'o 
be ne te buni. Amu aso atata'a Jésus 
a nga yeme ba be nga bo te buni, a 
nyô a ye koñe nye. 65 Ane a nga 
jô na, Amu ajô di me ate jô mia na, 
te ke môt a ne ngule ya zu be ma, ve 
Tate a ve nye ngul éte. 

66 Ajô te beyé'é bé abui be nga 
tabe si, te fe beta wulu nsamba wé. 
67 Ane Jésus a nga jô beyé'é awôm 
a bebaé na, Ye mia fe mi aye kêlê. 
68 Simon Pierre a nga yalane nye 
na, A Tat, bi aye ke be za mfe? wo 
ô bili mejô ya ényiñ ya melu mese. 
69 Bi buniya a yeme fe na ô ne 
Mbamba Môte ya Zambe. 70 Ane 
Jésus a nga yalan a jô be na, Ke me 
nga tope mia bôt awôm a bebaé, 
môte wua a ne été a ne Satan? 71 
Eyoñe te a nga kobô ajô Judas, mone 
Simon Iscariot, amu nnye a ye kofie 
nye, a to fe môte wua ya beyé'é awôm 
a bebaé. 

7 Mam mete me maneya, ane Jésus 

a nga ke a wulu minlam mi ya 
Galilée: a nji kômbô ke a wulu 
minlam mi ya Judée, amu Bejuif be 
nga kômbô wôé nye. 2 Ane ésulane 
ya Bejuif, é mbe ésulan be nga bo be 
tabe'e bibem, é mbe bebé. 3 Ane 
bobenyañ be nga jô nye na, Kêl0'ê va, 
êĉ ke Judée, nalé beyé'é bôé be aye 
yene mam wo abo. 4 Amu te ke 
môt a bo jam asoé, émien a kômbô 
na bêt be tu'a yene nye. Nge wo 
abo mam ma, liti bôte ya si nyo 
womien. 5 Amu akôsa bo bobenyañe 
bé be nji buni nye. 6 Ane Jésus a 
nga jô be na, Eyoñe jam é za bo'ok; 
ve éyoñe jenan je abo melu mese. 
7 Bôte ya si nyô be nji bo ngule ya 

vini mia; ve ma be avini, amu me 
akañete ajô dape na, mam be abo me 
ne abé. 8 Kelan ésulan: me nji 
kômbô ke ésulane ji; amu éyoñe jam 
é ngenan te kpwan. 9 A maneya jô 
be mejô mete, ane a nga li'i a to 
Galilée. 

10 Ve éyoñ bobenyañe bé be nga 
mane ke ésulan, nnye fe a nga ke, 
te ye bêt be lô, ve ane asoé. 11 Ane 
Bejuif be nga jeñe nye ésulan, a jő 
na, A ne ve? 12 Ane bêt abui be 
nga to ésulan be nga dañe kobô me- 
nyiñ ajô dé: bevo'o be nga jô na, A 
ne môte ya zôsô; bevo'o na, Sa nalé, 
a yale bôt zene fe. 13 Ve môt a nji 
kobô ajô dé atan, amu be nga ko 
Bejuif woñ. 

14 Eyoñ ésulan é nga kui ézezañ, 
Jésus a nga ke temple a ye'ele bêt. 
15 Ajê te Bejuif be nga semé, a jô 
na, Môte nyô a yeme kalate aya, amu 
anji yéé? 16 Ane Jésus a nga yalane 
be, a jô na, Mejô me aye'ele me nji 
bo mejô mam, ve mejô môt a nga 
lôme ma. 17 Nge môt a kômbô bo 
ane a nye'e, wôna a ye yeme mam me 
aye'ele, nge me ne mejô me Zambe, 
nge mejô mam. 18 Môt a kobô ajô 
dé émien, a jeñe duma dé émien: ve 
môt a kômbô duma môt a nga lôme 
nye, môt ate a ne zôsô, jam e ne 
ékotekot e nji bo be nye. 19 Ke 
Moise a nga ve mia metiñe me Zambe, 
akôsa bo nalé mi to va, te ke môte 
wua a ba'ale metiñe mete? Mi akô- 
mbô wôé me amu jé? 20 Bôt be 
nga to ésulan be nga yalane na, Wo 
ô ne mbia nsisim: za a kômbô wôé wo? 
21 Jésus a nga yalan a jô be na, Me 
nga bo jame da, nde mia bese mi 
asemé. 22 Moise a nga ve mia atiñ 
ya ty'ibane metye (sa na ajô te e 
nga so be Moise, ve bemvamba); a 
môse sondô mi atyi'i môt atye. 28 
Nge môt a tyi'iban atye môse sondô 
amu atiñe Moïse e za tyamé; ye mi 
ayaa ma, amu me nga bo môt mvo'€ 
mêse sondô? 24 Te tyiane mejô 
ane mi lô, ve ty'i ntyi'an ô ne zôsô. 

25 Ajô te bôte ya Jérusalem bevo'o 
be nga jô na, Ke môt be akômbô wôé 
nyô? 26 Tama yenan, a kobô vôm 
bôt be to, be te no ajô. Ye bejô 

bêt be ayeme fo'o na nyina a ne 
Christ? 27 Ve bia bi ayeme môte 
nyê, vôm a nga so: ve éyoñ Christ a 
ye so, te ke môt a ye yem min a ye 
so. 28 Ajô te Jésus a nga kobô 
tyiñe yôp temple été, a ye'ele bêt, a 
jô na, Mi ayeme ma, mi ayeme fe 
mfa'a me nga so; me nji zu amu ajô 
dam, ve nyô a nga lôme ma a ne zôsô, 
mi ne te yeme nye. 29 Ma me 
ayeme nye, amu me nga so be nye, 
nnye a nga lôme ma. 30 Ajô te be 
nga kômbô bi nye: ve te ke môt a 
nga nambe nye a mo, amu éyoñe jé 
é za kpwa'an. 31 Bôt be nga to 
ésulan, bevo’ abui be nga buni nye; 
ane be nga jô na, Eyoñ Christ a ye 
so, ye a ye bo beta be mam a dañe 
ma nyô a boya? 32 Bepharisien be 
nga wô’ô bêt be nga to ésulan be 
kobô’ô mejô mete menyiñ ajô dé; ane 
bemie beprêtre a Bepharisien be nga 
lôme bejô bôt be ke bi nye. 83 Ajô 
te Jésus a nga jô na, Bia be mia bi 
ngenan bi to ôbe nté, wôna me aye 
ke be môt a nga lôme ma. 34 Mi 
aye jeñe ma, te yene ma: vôm me aye 
tabe, mi se ngule ya zu wôé. 35 Ajô 
te Bejuif be nga jô bebiene na, Môte 
nyô a ye ke vé, bi aye bo te yene nye? 
ye a ye ke Bejuif be nga ke tabe si 
ya Begrec, a ye'ele Begrec? 36 Za 
aka’ ajô a jô dina na, Mi aye jeñe 
ma, te yene ma; a vôm me to, mi se 
ngule ya zu? 

37 A nga bo na, môs ésulan é nga 
su'ulan, môs ôte be nga bo be dañe’ 
kañe Zambe, Jésus a nga tebe, a kobô 
tyiñe yôp, a jô na, Nge môt a wô’ 
évé, a za'a nyu be ma. 38 Môt a 
buni ma, asôé e ne ényiñ de aye so 
nye abum été, ane e ne ntilane kalate 
Zambe. 39 Ve a nga jô aja di mfa'a 
ya Nsisim, ñwô bôt be nga buni nye 
be aye nyoñ: amu éyoñe te Nsisim ô 
ngenan te so; amu Jésus a ngenan te 
ke vôm be aye wumu nye. 40 Eyoñ 
bevo'o be nga to ésulan be nga wô’ô 
mejô mete, be nga jô na, Nyina a ne 
fo'o nkulu mejô. 41 Bevo'o na, 
Nyina a ne Christ. Ba bevo'o na, 
Aya, ye Christ a ye so Galilée? 42 
Ke e ne ntilane kalate Zambe na, 
Christ a ye so mvoñe bôte David, 

a ye so Bethléhem, nlam David a nga 
to? 43 Nalé bôt be nga to ésulan 
be nga kandane zañ amu ajô dé. 44 
Bevo'o be nga ye bi nye; ve môt a 
nji nambe nye a mo. 

45 Ajô te bejô bôt be nga ke vôm 
bemie beprêtre a Bepharisien be nga 
to; ane be nga jô be na, Mi ate bene 
zu nye a jé? 46 Bejô bôt be nga 
yalane na, Môt a nji kobô ane môt 
ate. 47 Ane Bepharisien be nga ya- 
lane be na, Ye a yaleya fe mia zene 
fe? 48 Ye bejd bote bevo'o a Bepha- 
risien be buniya nye? 49 Ve bôt be 
ne ékôane ji, be adimi metiñe me 
Zambe mbe be ne biyo’é. 50 Nico- 
dèm° (môt a nga zu be nye melu 
mvus, a mbe môte wua ya bôte bete) 
anga jôbena, 5i Ye metiñe mangan 
me aliti bia na bi ve môte mekua, 
te tame wô’ ane a kat, nge yem ane a 
bo? 52 Be nga yalan a jô nye na, 
Wo fe, ye ô ne môte ya Galilée? 
Tuka’a fombô, ô yeme na nkulu mejô 


a nji so Galilée. 

1 ve Jésus a nga ke nkôle Beolivier. 
8 2 Esala tyé a nga beta ke temple 
été, ane bôte bese be nga ke vôm a 
nga to; ane a nga tabe si, a ye'ele be. 
3 Ane betili bekalate a Bepharisien 
be nga zu minga, be nga koé a bo'o 
mejian; éyoñ be nga telé nye böte 
zañ, 4 be nga jô nye na, A Nye'ele, 
bi ate koé minga nyô a bo'o mejian. 
5 Moise a nga jô bia kalate metiñ 
été na, bi lum aka'a môte di mekok: 
wo ajô aya ajô dé? 6 Be nga kobô 
nye nalé, a ve'ele nye, amu be nga 
jeñ ajô ya bo'olê nye. Ve Jésus a nga 
kumbu si, a tili metek a ônyu. 7 
Ve éyoñ be nga jaé sili nye minsiii, 
a nga nyokan, a jô be na, Mi tele va, 
môt a ne te abé, nnye a ye taté lume 
nye akok. 8 Ane a nga beta kumbu 
si a tili metek a ônyu. 9 Eyoñ be 
nga wô’ ajê te, be nga kôlô wuwua, 
ataté nyô a mbe mvendé, akekui bese 
be nga mane ke: ane Jésus a nga li'i 
étam, a minga, vôm ate. 10 Ane 
Jésus a nga nyokan, a jô nye na, A 
minga, be ne vé? ye môt a nji ve wo 

môt. Ane Jésus a nga jô na, Nalé 
fe ma, me te ve wo mekua: kele’ wo 
ake; te fe beta bo abé melu ôsu.l 


12 Ane Jésus a nga beta kobô be, 
a jô na, Me ne éfufupe ya si nyô: 
môt a tôñe ma, a ye wulu dibi, ve a 
ye tabe éfufupe ya ényiñ. 13 Ane 
Bepharisien be nga jô nye na, Wo 
akate foé ajô dôé womien; foé jôé é 
nji bo été. 14 Ane Jésus a nga yalan 
a jô be na, Akôsa bo me akate foé 
jam, foé jam é ne été; amu me ayeme 
vôm me nga so, a vôm me aye ke; 
ve mia mi te yeme vôm me nga so, 
a vôm me aye ke. 15 Mi atyi'! meja 
mfa'a minsôn; me ne te tyi'i môt 
ajô. 16 Nge me atyi'i môte mejô, 
ntyi'ane wom ô ne zôsô; amu me nji 
bo étam, ve bia Tate a nga lôme ma. 
17 Metiñe menan me ne fe ntilane 
na, mejô bôte bebaé be akat, me ne 
été. 18 Mamien me akate foé jam, 
a Tate a nga lôme ma, nnye fe a kate 
foé ajô dam. 19 Ane be nga jô nye 
na, Eso a ne vé? Jésus a nga yalane 
na, Mi ne te yeme ma, te yeme fe 
Esa wom: nge mi nga yeme ma, ve 
mi nga yeme fe Esa wom. 20 A 
nga kobô mejê mete vôm be nga ba'ale 
akum, éyoñ a nga ye'ele bêt temple 
été: te ke môt a nga bi nye; amu 
éyoñe jé é ngenan te kpwan. 

21 Ane a nga beta jô bena, Ma me 
akôlô, mi aye jeñe ma, mi aye wu mam 
abé menan été: vôm me aye ke, mi 
se ngule ya zu wôé. 22 Ane Bejuif 
be nga jô na, Ye a ye wôé émien? amu 
a jô na, Vôm me aye ke, mi se ngule 
ya zu wôé. 23 Ane a nga jô be na, 
Mi nga so si; ma me nga so yôp: mi 
ne bôte ya si nyô; me nji bo môte ya 
si nyô. 24 Ajô te me ate jô mia na, 
mi aye wu mam abé menan été: amu 
nge mi te buni na me ne nye, mi aye 
wu mam abé menan été. 25 Ajô te 
be nga jô nye na, O ne za? Jésus a 
nga jô be na, Ane me nga jô mia me 
so'o so. 26 Me ne mejô abui me aye 
kobô a tyi'i me ajô denan: ve môt a 
nga lôme ma, nnye a ne zôsô; mejô 
me nga wê'ê be nye, mme mete me 
ajô bôte ya si nyô. 27 Ve be nga 


mekua? 11 Nye na, A Tat, te ke | bo te yeme na a kobô be ajô Esa. 

28 Ajê te Jésus a nga jô na, Eyoñ mi 
aye mane bete Mone môte yôp, éyoñe 
te mi aye yeme na me ne nye, a yeme 
fe na, me ne te bo jame da, ve ane 
Tate a nga ye'ele ma, nalé me akobô 
mejô ma. 29 Môt a nga lôme ma 
a ne be ma; a nji li'i ma étam; amu me 
abo mam a nye'e melu mese. 30 
Eyoñ a nga jô mejô mete, bôt abui 
be nga buni nye. 

31 Ane Jésus a nga jô Bejuif be 
nga buni nye na, Nge mi aba’ale 
mejô mam melu mese, wôna mi ne 
fo'o bey6'€ bim; 32 mi aye yeme 
benya mejôô, a benya mejôô me aye 
bo mia beti. 33 Be nga yalane nye 
na, Bi ne mvoñe bôt Abraham, bi 
nji bo belo be môt: wo ajô na, Mi aye 
bo beti, aya? 34 Jésus a nga yalane 
be na, Me abele fo'o ane me ajô mia 
na, Môt ase a bo abé a ne ôlo ya mam 
abé. 35 Olo te tabe nda melu mese: 
ve mon a tabe melu mese. 36 Ajô 
te nge Mon a ye bo mia beti, mi aye 
fo'o bo beti. 37 Me ayeme na mi 
ne mvofe bêt Abraham; akosa bo 
nalé mi akômbô wôé ma, amu mejô 
mam me ne te yene vôme ya tabe mia 
minlem été. 38 Me akobô mam me 
nga yene be Tate: mia fe mi abo 
mam mi nga wô’ô be éso wônan. 
39 Be nga yalan a jô nye na, Abraham 
a ne ésa wongan. Jésus a nga jô be 
na, Nge mi ne bone be Abraham, 
wôna mi aye ba mam me Abraham. 
40 Ve éyofie ji mi akômbô wôé ma, 
môt a maneya kobô mia benya mejêê, 
me nga wô’ô me be Zambe: Abraham 
a nji bo nalé. 41 Mi abo mam me 
éso wônan. Be nga jô nye na, Bi nji 
bialé mejian; bi ne Esa wua, ve Zambe. 
42 Jésus a nga jô be na, Nge Zambe 
a ne Eso wônan, ve mi anye'e ma: 
amu me nga so be Zambe, a me soya; 
me nji zu amu mamien, ve amu a 
nga lôme ma. 43 Mi abene wô’ ane 
me akôbô a jé? Ve amu mi nji bo 
ngule ya wô’ô mejô mam. 44 Mi 
ne bone be Satan éso wônan, mbia be 
mam a nye, mme mi akômbô bo. 
Emien a ne ñwôé bêt asoso atata’a, 
a nji bo mam me ne zôsô, amu mam 
me ne zôsô me nji bo nye nlem. 
Eyoñ a kobô minsos, a kobô jôme 

jé émien: amu a ne mête ya minsos, 
a ne fe ésa minsos. 45 Ve amu me 
akobô mejô me ne zêsê, mi ne te 
buni ma. 46 Mia bôt mi to va, za a 
ne liti na me nga bo abé? Nge me 
akobô mam me ne zôsô, mi abene 
buni ma a jé? 47 Môt a ne môte 
ya Zambe, nnye a wê'ê mejô me 
Zambe: amu ajô di mi ne te wô’ô me: 
amu mi nji bo bôte ya Zambe. 48 
Bejuif be nga yalan a jô nye na, Ke 
bi akobô zôsô na ô ne môte ya Samarie, 
ô ne fe mbia nsisim. 49 Jésus a nga 
yalane na, Me nji bo mbia nsisim; 
me akañ Esa wom, ve mia mi abiasé 
ma. 50 Me nji jefie duma dam: ve 
môte wua a jeñe de a tyi'ife ajô te. 
51 Me abele fo'o ane me ajô mia na, 
Nge môt a ba'ale mejô mam, u ye 
yen awu. 52 Bejuif be nga jô nye 
na, Eyoñe ji bi ayeme na ô ne mbia 
nsisim. Abraham a wuya, a bekulu 
mejô; a wo wo ajô na, Nge môt a 
ba'ale mejô mam, a ye tyè awu. 
53 Ye wo adañ ésa wongan Abraham, 
a nga wu? a bekulu mejô be nga wu: 
za jêm wo abo womien? 54 Jésus a 
nga yalane na, Nge me awumu ma- 
mien, duma dam e ne momo: môt 
a wumu ma a ne Esa wom; mi ajô 
ajô dé na, a ne Zambe wônan; 55 
mi nji yeme nye: ve ma me ayeme nye; 
nge me ajô na, Me ayeme nye; me 
za bo minsos ane mia: ve ma me 
ayeme nye, a ba'ale ajô dé. 56 Eso 
wônan Abraham a nga kômbô yene 
môse wom; ane a nga yene wô, a vak. 
57 Ane Bejuif be nga jô nye na, O 
za boo mimbu mewôm metan, ye ô 
nga yen Abraham? 58 Jésus a nga 
jô be na, Me abele fo'o ane me ajô 
mia na, Te yen Abraham a za bialé’é, 
me to. 59 Nde be nga toé mekok 
be aye lume nye; ve Jésus a nga sobô 
a kôlô temple. 

Eyoñ a nga lête zen, a nga yene 
9 môt a nga bialé ndim. 2 Ane 
beyé’é bé be nga sili nye na, A Rabbi, 
za a nga bo abé, ye môte nyô, ye 
bebiaé bé, amu a nga bialé ndim? 
3 Jésus a nga yalane na, Sa mête nyo 
a nga bo abé, sa ke bebiaé bé: ve amu 
mimboane mi Zambe mi aye yené 
be nye. 4 Bi ayiane bo bisaé môt 

aye bo, éyofi mêt a se fe ngule ya bo 
ésaé. 5 Eyofi me ngenane si nyô, 
me ne éfufupe ya si nyô. 6 Eyofi 
a nga kobô nalé, a nga tui mendene 
si, a ful éte’ a menden, a wo'o je ndi- 
ndime mis, 7 a jô nye na, Kele’ sôp 
éwobane ya Siloé (ajô te e ne na, 
Nlôman). Ane a nga ke sôp, ve zu 
yen mvo'é. 8 Ane bêt ba be be be 
nga to, a ba be nga yene nye melu 
mvus a bo a jakéé bôte biôm, be 
nga jô na, Ke môte nyô a nga to si a 
bo a jaké'é bôte biôm? 9 Bevo'o 
na, Nnye le: ba bevo'o na, Koko, a 
funane nye. Emien a nga jô na, Me 
ne nye. 10 Ajô te be nga jô nye na, 
Mise môé me nga bo mvo’é aya? 11 
Ane a nga yalane na, Môt be aloene 
na, Jésus, a te ful étek, a wo'o me je 
mis, a jô me na, Kele’ sôpe Siloé: 
ane me ate ke sôp, ve yen mvo’é. 
12 Ane be nga jô nye na, A ne vé? 
Nye na, Me ayem. 

13 Be nga ke liti Bepharisien môt 
a nga to ndim melu mvus. 14 Môs 
Jésus a nga ful étek a saé nye mis, 
ô mbe môse sondô. 15 Ajô te éyoñň 
éfe Bepharisien fe be nga sili nye na, 
Mise môé me ate bo mvo’é aya? Ane 
a nga jô be na, A te woo me éte’e 
mis, ane me ate ke sôp, ve yen. 16 
Ane Bepharisien bevo'o be nga jô 
na, Môt ate a nji so be Zambe, amu 
a bo te ba'ale môse sondô. Bevo'o 
na, Môt a ne mbo mam abé a ne ngule 
ya bo aka’a beta be mame dina aya? 
Ane be nga kandane zañ. 17 Ane be 
nga beta jô ndindime na, Wo wo ajô 
aya ajô dé, amu a te saé wo mis? 
Ane a nga jô na, A ne nkulu mejô. 
18 Ve Bejuif be nji buni na a nga to 
ndindim, a bo fe ngule ya yen, ve 
akekui éyoñ be nga loene bebiaé be 
môt a nga sabane mis, 19 a sili be 
na, Môte nyê mi ajô na a nga bialé 
ndim, ye a ne mone wônan? a yen 
éyoñe ji aya? 20 Ane bebiaé bé be 
nga yalan a jô na, Bi ayeme na môte 
nyô a ne mone wongan, bi ayeme fe 
na a nga bialé ndim: 21 bi te yeme 
jam a yene de éyoñe ji; te yeme fe 
môt a te saé nye mis: sila'an émien; ke 
a nto nya môtô? émien a ye kate mia 

22 Bebiaé bé be nga kobô 
mejô mete, amu be nga ko Bejuif 
woñ: amu éyoñe te Bejuif be maneya 
tiñeti na, nge môt a ye meme na a ne 
Christ, be aye titane nye nda Zambe. 
23 Ajô te bebiaé bé be nga jô na, A 
nto nya môtô; sila'an émien. 24 
Ane be nga loene môt a nga to ndim 
aloene baa, a jô nye na, Va'a Zambe 
duma: bi ayeme na môt ate a ne mbo 
mam abé. 25 Ane a nga yalane na, 
Nge a ne mbo mam abé, me ayem: 
jame da me ayem, me nga to ndindim, 
éyoñe ji me nga yen. 26 Ane be nga 
jô nye na, A te bo wo jé? a te saé 
wo mis aya? 27 Ane a nga yalane 
be na, Me ndôme kate mia ana’ana, 
ve mi nji wôk; mi abeta sili ajô te 
amu jé? ye mi ke mi aye bo beyé'é 
bé? 28 Ane be nga kpwe'ele nye, 
a jô na, Wo ô ne ñyé’é wé; ve bia bi 
ne beyé'é be Moise. 29 Bi ayeme 
na Zambe a nga kobô Moise: ve môt 
ate, bi nji yem mfa’ a nga so. 80 Môt 
ate a nga yalan a jô be na, Aya, 
jame ya semé di, mi te yem mfa’ a 
nga so, ve a te saé me mis. 31 Bi 
ayeme na Zambe a ne te wô’ô bêt be 
abo mam me ne abé: ve môt a kañe 
Zambe, a bo mam a nye, nnye 
Zambe a wôk. 32 Ane si nyô é nga 
téban, bêt be nji wô’ô na môt a nga 
saé môt a nga bialé ndim. 83 Nge 
môt ate a nji so be Zambe, wôna a 
nji bo ngule ya bo jam. 34 Ane be 
nga yalan a jô nye na, Wo ô nga bialé 
ve mam abé été, ye wo aviane ye'ele 
bia? Ane kanga titane nye. 

35 Jésus a nga wô’ô na be titaneya 
nye; ane a nga ke koé nye, a jô nye 
na, Ye wo abuni Mone Zambe? 36 
Ane a nga yalan a jô nye na, A Tat, 
a ne za? me buni nye. 37 Jésus a 
nga jô nye na, O yeneya nye, nnye 
ate a kobô wo nyê. 38 Ane a nga jô 
na, A Tat, me abuni. Ane a nga 
kute meboñe si a kañe nye. 39 Ane 
Jésus a nga jô na, Me nga zu si nyo 
a tyi'i bête mejê, nde ba be ne te 
yen be aye yen; a ba be ayen be aye 
bo mindindim. 40 Bejuif bevo’o ba 
be be be nga to, be nga wô’ô mejô 
mete, ane be nga jô nye na, Ye bia 
fe bi ne mindindim? 41 Jésus a nga 
103 


10: 1 
jê be na, Nge mi nga to mindindim, 
ve mi nji bo mam me ne abé: ve 
Cyofie ji mi ajô na, Bi ayen: ajô te 
mam abé menan me ngenan, | 
Me abele fo'o ane me ajô mia | 
10 na, Môt a bo te nyin mbé abe- 
mba mintômba, ve bete zene fe, môt 
ate a ne ñwuwup a mvô. 2 Ve môt 
a nyin mbé, nnye a ne mba'ale mintê- 
mba. 3 Môt a nonô mbé a dii nye 
wô; mintômba mi ayeme tyiñe jé: 
a loene mintômba mié môé, a liti 
mie atan. 4 Eyoň a maneya ke 
mintômba mié mise atan, émien a tebe 
ôsu, mintômba ve tôñe nye: amu mi 
ayeme tyiñe jé. 5 Mi aye têfie nneñ, 
ve mate nye: amu mi ne te yeme 
metyiñe beyefi. 6 Jésus a nga kane 
be nkana ôte: ve be nji yeme mejô a 
nga jô be. 
7 Ane Jésus a nga beta jô be na, 
Me abele fo'o ane me ajô mia na, 

Me ne mbé mintômba. 8 Bôte bese 
be nga zu éyofie te me ngenan te zu 
be ne miñwuwup a mimvômvô: mi- 
ntômba mi nji wô’ô be. 9 Ma me ne 
mbé; nge môt a nyine wô a ye nyiñ, 
a ye zu été a kui atan, a ke di bidi. 
10 Nwuwup wo azu wo aye bo jam 
afe ve wup, a wêé mintômba, a nda- 
mane biôm: ma me nga zu, nalé ate 
mintômba mi aye yen ényiñ, a yene 
je abui. 11 Ma me ne mbamba mba’- 
ale mintômba: mbamba mba'ale a ve 
ényiñe jé amu mintômba. 12 Môt 
a ba'ale mintômba amu ajô akum, 
a nji bo nya mba'ale, mintômba mi 
nji bo émmié, éyofi a yene ze, a li 
mintêmba, a mate, ze ve bi mie a 
tyamelane mie: 13 a mate amu a 
ba'ale mintômba amu akum, te wô’ô 
mintômba mvam. 14 Me ne mbamba 
mba' ale; me ayeme mintômba miam, 
mintômba miam mi ayeme fe ma. 
15 Aval ane Tate a yeme ma, a ma 
fe me ayeme Tate; ma me ave ényiñe 
jam amu mintômba. 16 Me ne fe 
mintômba mife, mi ne te tabe abemba 
di: me ayiane zu fe mie, mi aye wô’ô 
tyiñe jam; mi aye fulan mbame wua 
a mba'ale wua. 17 Ajô te Tate a 
nye’e me de, amu me ave ényiñe jam, 
nde me aye beta nyoñe je. 18 Te 
ke môt a wôlé m ényiñe jam, ve 

mamien me ave je. Me ne ngule ya 
ve je, me ne fe ngule ya beta nyoñe 
je. Me nga nyoñ atiñe di be Esa wom. 

19 Bejuif be nga beta kandan amu 
mejô mete. 20 Bevo’ abui be nga 
jô na, A ne mbia nsisim, a so” étyi; 
mi avô’ôlô nye amu jé? 21 Bevo'o 
na, Mejô ma me nji bo mejô me môt 
a ne mbia nsisim. Ye mbia nsisim 
a ne ngule ya saé ndindime mis? 

22 Esulane ya kañe môs be nga 
taté ve Zambe temple é nga bo Jérusa- 
lem: 23 éyoñe te é mbe ôyôn; ane 
Jésus a nga wulu temple mbala'a si 
Salomon. 24 Ane Bejuif be nga zu 
bômane nye nkuk, a jô nye na, Wo 
ayi na bi asôane bisô nta vé? Nge ô 
ne Christ, kate'e bia nya ajôô. 25 
Jésus a nga yalane be na, Me maneya 
kate mia, mi te buni: mam me abo a 
jôé Tate, mme mete me akañete ajô 
dam. 26 Ve mi ne te buni amu mi 
nji bo mintômba miam. 27 Mintô- 
mba miam mi ayeme tyiñe jam, a 
ma fe me ayeme mie, mi atôñe ma: 
28 me ave fe mie ényiñ ya melu mese; 
mi aye bo te jañ, te ke môt a ye wêlé 
me mie mo mam. 29 Esa wom a 
nga ve me mie, émien a dañe bôte 
bese; te ke môt a ne ngule ya wôlé 
mie mo me Esa wom. 30 Bia Tate 
bi ne jôme jijia. 31 Ane Bejuif be 
nga beta to’é mekok a ye lume nye. 
32 Jésus a nga yalane be na, Me nga 
liti mia mbamba be mam abui me 
so'o be Tate, mam mete, jam avé mi 
alume me de mekok? 33 Bejuif be 
nga yalane nye na, Bi alume wo 
mekok, sa amu mbamba jam, ve amu 
wo abiasé Zambe; amu fe na wo ô 
ne môt, wo ajô na, Me ne Zambe. 
34 Jésus a nga yalane be na, Ke e 
ne ntilane metiñe menane na, Me nga 
jô na, Mi ne bezambe? 35 Nge a 
nga loene be na bezambe, ba mejô me 
Zambe me nga zu be be (bôt be nji 
bo ngule ya wôé mejê ya kalate 
Zambe ntuk), 36 ye mi ajô môt, Esa 
a nga bo nye mbamba môt a lôme 
nye si nyo, na, Wo abo ébiasé; amu 
me ate jô na, Me ne Mone Zambe? 
37 Nge me ne te bo mam me Esa 
wom, te bunane ma. 38 Ve nge me 
abo mam mete, akôsa bo mi ne te 

buni ma, buna'ane mam me abo: ndela nga jô beyé'é ba be be be nga to, 
mi aye buni a yeme na Tate a ne be na, Nkeane bia be nye bi wu. 


ma, me fe me ne be Tate. 39 Be nga 
beta kômbô bi nye: ane a nga kôlô 
vôm be nga to. 

40 Ane a nga beta kôlô a ke 
Jourdain yat, vôm Jean a nga taté 
baptizê bêt; ane a nga tabe wôé. 
41 Bôt abui be nga ke vôm a nga to; 
ane be nga jô na, Jean a nji ke bo 
beta jame wua: ve mejô mese Jean a 
nga jô ajô môte nyo me mbe été. 
42 Ane bôt abui be nga buni nye 
wôé. 

Môt ézifi a nga kon, a mbe 
1 1 jôé na Lazare, môte ya Béthanie, 
nlam Marie a nga to, ba monyafi 
Marthe. 2 Marie ate, ndôme jé 
Lazare é nga kon, a mbe Marie a nga 
wo'o Tate mbon, a fimi nye mebo 
a ési. 3 Bekale bete be nga lôme 
môt vôm a nga to, a jô na, A Tat, 
môt wo anye'e a kon. 4 Ve éyoñ 
Jésus a nga wô’ ajô te, a nga jô na, 
Okon ôte ô nji bo ôkone ya wu, ve 
ôkone ya ve Zambe duma, ajô te de 
aye ve Mone Zambe duma. 5 Jésus 
a nga nye'e Marthe ba monyañ, a 
Lazare. 6 Eyoñ a nga wô na a 
ya'a, a nga beta bômbô melu mebaé 
vom a nga to. 7 Melu mete me 
lôteya, ane a nga jô beyé'é na, Mbeta'a 
keane Judée. 8 Beyéé be nga jô 
nye na, A Rabbi, Bejuif be ndôme 
yi lume wo mekok; ye wo aye beta ke 
wôé? 9 Jésus a nga yalane na, Ke 
môs ô ne mewolo awôm a mebaé? 
Nge môt a wulu a môs, a ye kolé 
ôbak, amu a yen éfufupe ya si nyô. 
10 Ve nge môt a wulu alu, a kolé 
ôbak, amu éfufup é ne nye momo. 
11 A maneya kobô mejô mete: ane 
a nga jô be na, Mvôé jangan Lazare 
a ne ôyo; me ake vele nye ôyo. 12 
Ane beyé'é be nga jô nye na, A Tat, 
nge a ne ôyo, wôna a ye nyiñ. 13 
Jésus a nga kate be ajô ya awu dé: 
ve be nga si'a ko na a nga jô na a bô 
ôyo. 14 Ane Jésus a nga twa jô be 
na, Lazare a wuya. 15 Me ayen 
mvaé amu mia, amu me nji tabe be 
nye, ajô te nde mi aye buni; akôsa 
bo nalé, nkeane be nye. 16 Ane 
Thomas, a mbe jôé afe na Didyme, 


17 Eyoñ Jésus a nga kui, a zu koé 
na a mbô soñ melu menyin. 18 
Béthanie a mbe bebé Jérusalem, zen 
nté môt a wulu awolo da; 19 ane 
Bejuif abui be nga zu be Marthe ba 
Marie ébeñese, amu ndôme jap é nga 
wu. 20 Eyoñ Marthe a nga wê'êtane 
na Jésus a zu, a nga ke tôbane nye: 
Marie a nga li'i a to si nda. 21 Ane 
Marthe a nga jô Jésus na, A Tat, 
nge ô nga to va, ve ndôme jam é 
nji wu. 22 Akôsa bo éyoñe ji me 
ayeme na jam wo aja’ Zambe, 
Zambe a ye ve wo de. 23 Jésus 2 
nga jô nye na, Nyo ndôm a ye beta 
wômô. 24 Marthe a nga jô nye na, 
Me ayeme na a ye wômô éyoñ Zambe 
a ye wômôlô bêt alu de aye su'ulan. 
25 Jésus a nga jô nye na, Ma me ne 
ñwômôlô bêt, me ne fe ényifi: môt a 
buni ma, akôsa bo a wu, a ye nyiñ; 
26 a bôte bese môt a nyiñ a buni ma, 
a ye fe wu. Ye wo abuni ajô te? 27 
Ane a nga jo nye na, Ya, A Tat: me 
buniya na ô ne Christ, Mone Zambe, 
nnye be nga buni na a ye zu si nyô. 
28 Eyoñ a nga mane kobô mejô mete, 
a nga ke loene monyañe wé Marie 
asoé, a jô nye na, Nye'ele a soya, a 
loene wo. 29 Eyoñ a nga wô’ aja 
te, a nga jia kêlê si avô, a ke vom 
a nga to. 30 (Eyoñe te Jésus a nge- 
nan te kui nlam, a ngenane vôm ba 
Marthe be nga tôban.) 31 Bejuif 
ba be be be nga to nda été, be nga zu 
nye ébeñese, éyofi be nga yene Marie 
a kôlô’ si avô a ke atan, ane be nga 
têfie nye, be nga sija ko na a ke yi 
soñ. 32 Eyoñ Marie a nga kui vôme 
Jésus a nga to, a yene nye, a nga ku 
si mebo mé, a jô nye na, A Tat, nge ô 
nga to va, ve ndôme jam é nji wu. 
33 Ajô te éyoñ Jésus a nga yene nye 
a yiik, a yene Bejuif ba be nye be nga 
zu be yii” fe, a nga dañe wô’ abé nlem 
a ôlun, 34 ane a nga sili be na, Mi 
nga jame nye vé? Ane be nga jô 
nye na, A Tat, za'a yen. 35 Ane 
Jésus a nga yi. 36 Ane Bejuif be 
nga jô na, Tama yenan ane a nga 
nye'e nye! 37 Ve ba bevo'o be nga 
jô na, Môte ay a ngi saé ndindim;. 

ke a mbe ngule ya bo môte nyê te wu? i ja ke nlam ô mbe jêé na Ephraim; 


38 Ane Jésus a nga beta wô’ abé ba be beyé'é be nga to vôm ate. 


nlem, a ke soñ. Soñ éte é mbe mbas 
akok, ane be nga dip ako” afe mbé. 
39 Ane Jésus a nga jô na, Tama 
va’an akok. Marthe, kale môt a nga 
wu, a nga jô nye na, A Tat, éyoñe ji 
a nga nyum; amu a wuya melu me- 
nyin. 40 Ane Jésus a nga jô nye na, 
Ke me ate jô wo na, nge wo abuni, 
wo aye yen ngule Zambe? 41 Ane 
be nga va akok. Ane Jésus a nga 
lôbô yôp, a jô na, A Tat, me ave wo 
akéva amu ô nga wô’ô ma. 42 Me 
ayeme na wo awô’ô ma melu mese: 
me ate jô ajô te amu jama bôt a tele 
élunga va, nde be aye buni na ô nga 
lôme na. 43 Eyoñ a nga mane kobô 
nalé, a nga bete tyiñe yôp a jô na, 
A Lazare, kui’ atan. 44 Ane môt 
a nga to mbim a nga kui atan, nka'ane 
mo a mebo a bindelé ya soñ; éyañese 
é nga ti nye asu. Jésus a nga jô be 
na, Ti'ane nye biôme nyê, a ke. 

45 Bejuif abuj be nga zu be Marie, 
a yene jam Jésus a nga bo, be nga 
buni nye. 46 Ba bevo’o be nga kolô 
a ke vôm Bepharisien be nga to, a 
kate be mam Jésus a nga bo. 

47 Ajô te bemie beprêtre a Bepha- 
risien be nga loene bôt be bôndé fek, 
a jô na, Bi bo aya? amu môte nyô 
a bo aka'a beta be mam abui. 48 
Nge bi ajê'é nye nalé, wona bôte bese 
be aye buni nye: a bôte ya Rome be 
aye zu tyam nlame wongan a bi ayoñe 
dangan. 49 Bôte bete môte wua a 
mbe jêé na Caïphe, a nga to njo 
beprêtre mbu ôte, a nga jô be na, Mi 
ne te yeme jam, 50 nalé fe mi ne te 
simesane na a ne mvaé mfa’a wônan 
nge môte wua a wu ajô bôt, sa na 
ngum ayoñ ôse wo ajañ. 51 A nji 
kobô mejô mete mfa’a wé émien: ve 
amu a nga to njô beprêtre mbu ôte, 
a nga kulu mejô, a jô na, Jésus a ye 
wu ajô ayoñe dap; 52 sa amu ayoñ 
ete étam, ve amu fe a ye kôane bone 
be Zambe be nga tyaman, a bo be 
ayoñe da. 53 Ataté môs ôte be nga 
bôndé fe’ ane be aye wôé nye. 

54 Ajê te Jésus a nji beta wulu 
minlame ya Bejuif bêt be lô nye, ve a 
nga kôlô vôm ate, a ke tabe mfôme fé, 

55 
Pâque Bejuif é mbe bebé: bôt abui be 
nga ke Jérusalem be nga so minlam 
minlam, be yee taté tune bebien, 
pague é ngenan te bo. 56 Ane be 
nga jeñe Jésus, a kobô bebien éyoñ 
be nga to temple été, a jô na, Mi 
asimesan aya? Ye a ye bo te zu 
ésulan? 57 Bemie beprêtre a Bepha- 
risien be nga tiñeti atiñe na, nge môt 
a yeme vôm a né, a ye liti be nye, ba 


bi nye. 
1 9 Pague é liya melu mesaman, 
ane Jésus a nga ke Béthanie 
vôm Lazare a nga to, nnye Jésus a 
nga wômôlô soñ. 2 Ane be nga yame 
nye bidi ya mam ngê'é wôé: Marthe a 
nga bo ésaé tawôlô; Lazare a mbe 
môte wua ya bêt ba be nye be nga to 
tawôlô. 8 Marie a nga to’é livre 
mbon ô mbe mbamba menyum, ô 
mbe mbia tañ, a wo'o Jésus mebo, a 
fimi nye mebo a ési: ane menyum me 
mbon me nga jaé nda ne lut! 4 Ve 
Judas Iscariot, môte wua ya beyé'é 
bé, nyô a ye koñe nye, a nga jô na, 
5 Za ajô be ate bene kuan mbone 
wu franc mintete mila, a ve je minzô- 
zoé? 6 A nji jô ajô te amu a nga 
wô’ô minzôzoé mvam; ve amu a mbe 
ñwuwup, a be'e mfek, a bo a toké’é 
biôm be nga bo be futi’ été. 7 Ane 
Jésus a nga jô na, Jôka’ane nye, a 
ba'ale wô akekui môs be aye jame me 
soñ. 8 Amu mia be minzôzoé mi to 
melu mese; ve bia be mia bi aye tabe 
melu mese. 

9 Bejuif abui be nga wô’ô na a ne 
wôé: ane be nga ke, sa amu Jésus 
étam, ve amu be nga kômbô yene 
Lazare, nnye Jésus a nga wômôlô 
soñ. 10 Ve bemie beprêtre be nga 
bênde fe’ ane be aye wôé Lazare; 
11 amu Bejuif abui be nga ke buni 
Jésus amu nye. 

12 Alu da e lôteya, ane beta nsamba 
bêt a nga zu ésulan; éyoñ be nga wô’ô 
na Jésus a zu Jérusalem, 18 be nga 
nyoñe mebui melen, a ke tôbane nye, 
a bete metyiñe yôpe na, Hosanna: 
Ebotan a nyô a zu jôé Tate, Njô 
bôte ya Israël. 14 Ane Jésus a nga 
koé mon éjakas, a tabe nye yôp; ane 

e ne ntilane na, 15 A ngone Sion, | dutu bôte bese be zu be ma. 33 A 
te ko woñ: ô 16, Njô bote wôé a zu, a | nga jô ajô te, a liti bêt aval awu a 
to mon éjakase yôp. 16 Bey6'€ bé|ye wu. 34 Ane ékôane bêt é nga 
be nji taté yeme mejô mete: ve éyoñe | yalane nye na, Bi nga wô'ô metiñe 
te Jésus a nyofiebaneya yôp, wôna be | me Zambe na, Christ a ye tabe melu 
nga simesane na mejô mete me mbe | mese: ve wo wo ajô na be aye bete 
ntilan ajô dé, a simesane fe na bej Mone môte yôp a jé? Mone môt 
nga bo nye mam mete. 17 Ane abui | wo ajô nye, a ne za? 35 Nde Jésus 
bêt e nga to éyoñ a nga wômôlô'a nga jô be na, Efufup é ngenane be 
Lazare a jô nye na, Kui’ soñ, be nga (mia ôbe nté. Wula'an éyoñ éfufup 
kañete bôt ajô te. 18 Ajô te nde bôt | € ngenane be mia, dibi e za koane mia: 
abui be nga ke tôbane nye, amu be! mtt a wulu dibi a bo te yem mfa’ a 
nga wê'ê na a maneya bo beta jam ke. 36 Eyoñ éfufup é ngenane be 
ate. 19 Ane Bepharisien be nga j6 | mia, buna'an éfufup éte, ajô te nde 
bebiene na, Tameka yenan, ane mi mi aye bo bone ya éfufup. 
ne te bo jam; bote bese ya si nyê bel Jésus a nga jô mejô mete, ane a 
maneya tôñe nye. nga kôlô vôm be nga to, a ke sobô. 37 
20 Bôt be nga ke ésulan a kañe | Akôsa bo a nga bo beta be mam abui 
Zambe, bevo'o be mbe Begrec: 21|vôm be nga to, be nji buni nye: 
ane bote bete be nga ke vôm Philippe | 88 nde e nga bo ane Esaie nkulu 
a nga to, a mbe môte ya Bethsaida, | mejô a nga jô na, 
nlame ya Galilée, a jô nye na, A tat, A Tat, za a nga buni foé jangan? 
bi akômbô yene Jésus. 22 Philippe Tate a nga liti za ngule jé? 
a nga ke kat André ajô te: André ba | 39 Amu ajô di be nga bo te ngule ya 
Philippe be nga ke kate de Jésus. 23 | buni, amu Esaie a nga beta jô na, 
Ane Jésus a nga yaiane be, a jô na,|40 A nga ve be ndime mis, a minlem 


Awolo e kpwaneya, Zambe a ye ve ayet; 

Mone môt duma. 24 Me abele fo'o Be za yen a mise map, a yem a 
ane m2 ajô mia na, Nge dise fôn de minlem miap, 

abo te taté ku si été a boé, de aye tabe A kôñelan, 

étam; ve nge de aye boé, wôna de aye A me me aye saé be. 


wum bibuma abui. 25 Môt a nye'e| 41 Esaje a nga jô mejô mete, amu a 
ényiñe jé a ye dimeli je; a nyô a ben | nga yen étôto’o jé; ane a nga kobô 
ényiñe jé si nyô a ye ba'ale je akekui | ajô dé. 42 Akôsa bo nalé, bevo’ 
ényiñ ya melu mese. 26 Nge môt|abui ya bejô bêt be nga buni nye; 
a ye bo me ésaé, a za'a tôñe ma; vôm | be nji mem ajô te, amu Bepharisien 
me to, vôm ate fe mbo ésaé wom a ye | be za titane be nda Zambe: 43 amu 
tabe: nge môt a bo me ésaé, Tate a be nga nye'’e duma de aso be bêt, a 
ye wumu nye. 27 Eyoñe ji me awô’ | dañe duma de aso be Zambe. 

abé nleme wom; me aye jô aya? A| 44 Ane Jésus a nga bete tyiñe yôp 
Tat, nyi'i me mfa'a ya awolo te. Veja jô na, Môt a buni ma a nji buni ve 
ajô te nde me to de va éyoñe ji. 28 |ma, a buniya fe môt a nga lôme ma. 
A Tat, wumu'u jôé dôé. Ane tyifi |45 Môt a yene ma a yeneya fe môt 
é nga so yôp, a jô na, Me maneya |a nga lôme ma. 46 Ma me ne éfufup 
wumu de, me aye beta wumu de. € nga zu si nyô, bôte bese môt a buni 
29 Bôt abui be nga tele bebé, éyoñ | ma a ye tabe dibi. 47 Nge môt a wô’ô 
be nga wô’ ajô te, be nga jô na, Ndum | mejô me ajô, te ba'ale me, me aye 
mveñ wo ate duñ: bevo'o na, Ange a | tyi’ ajô dé: amu me nji zu si nyô a 
te kobô nye. 30 Jésus a nga yalan | ve bôte mekua, ve nyii be. 48 Môt 
aj na, Tyiñe nyo é nji so amu ajô |a bene ma, te w0'ê mejô mam, môte 
dam, ve amu ajô denan. 31 Eyofie wua a ye tyi' ajô dé: njôan me nga 
ji ntyi'an ajô si nyô ô soya: éyoñe |jê, ñwô wo aye tyi'i nye ajô alu de 
ji njo bote ya si nyô a ye vas. 32 Ajaye su'ulan. 49 Amu me nji kobô 
ma, nge be abete me si nyô, me aye | mejô mam mamien; ve Tate a nga 

lême ma, émien a nga tifieti ma ane !lôme nye. 17 Nge mi ayeme mam 
me aye kobê, a mejô me aye jô. 50 ma, ébotan a mia nge mi abo me. 
Me ayeme fe na atiñe dé e ne ényiñ | 18 Me nji kobô ajô mia bese: me 
ya melu mese; ajô te mejô me akobd, | ayeme bêt me nga top: ve amu mejô 
me akobô me ane Tate a nga jô ma.!me aye boban ane me ne ntilane 


13 bo, ane Jésus a nga yeme na 
éyoñ a ye kêlê si nyô a ke be Esa é 
kpwaneya, a nga nye'e bite bé be 
nga to si nyê, a nga nye'e be akekui 
asu'ulan. 2 Be ngenan be ja'a bidi 
ya pâque, éyoñe te Satan a maneya 
nyi nleme Judas Iscariot, mone Simon, 
a ye koñe rye, 3 Jésus a nga yeme na 
Esa a nga ve nye mam mese mo, a 
nga yeme fe na a nga so be Zambe, 
nalé fe a ye beta ke be Zambe, 4 ane 
a nga kôlô tawêlê, a va ngômesane 
nyo; ane a nga to'€ éyañese, a tiñeti 
je angeteñ. 5 Ane a nga sôé mendim 
ékanda été, a taté sôpe beyé'é mebo, 
a fimi me a éyañese é nga ti nye 
angeteñ. 6 Nalé a nga ke vôm Simon 
Pierre a nga to. Ane a nga jô nye na, 
A Tat, ye wo wo aviane sôpe me mebo? 
7 Jésus a nga yalan a jô nye na, Jam 
me abo ô se ngule ya yeme de éyoñe ji, 
ve wo aye yeme de melu ôsu. 8 
Pierre a. nga jô nye na, Wo aye sêpe 
me mebo. Jésus a nga yalane nye 
na, Nge me abo te sôpe wo mebo, ô 
nji bo ngape be ma. 9 Simon Pierre 
a nga jô nye na, A Tat, sa mebo 
étam, sôpe’ fe me mo a nlê. 


ñwoban a yiane sôpe ve mebo étam, 


wôna nyôl ése je aye bo mfuban: mia | ajê a nga kobô nye. 


mi ne mfuban, ve sa bese. 11 Amu 
a nga yeme mot a ye koñe nye; ajd 
te nde a nga jô na, Mi nji bo mfuban 
bese 


12 Eyoñ a nga mane sôpe be mebo, 
ane a nga nyoñ ngômesane jé, a beta 
tabe si, a jô be na, Ye mi ayem ane 
me ate bo mia? 13 Mi aloene me 
na, Nye'ele, a Tate: mi abele; amu me 
ne foo nalé. 14 Me ne Tate a 
Nye'ele; nge me ate sôpe mia mebo, 
nalé fe mia mi ayiane sôpe miabebiene 
mebo. 15 Amu me ate ve mia éve’- 
ela’a, mi aye bo fe ane me ate bo mia. 
16 Me abele fo'o ane me ajô mia na, 
Mbo ésaé a nji dañ ésa wé; nalé fe 
môt a ke nlôman te dañe môt a nga 

Esulane ya pêgue é ngenan te | kalate Zambe na, Môt a di bidi biam 


a nga tibi me a mebo. 19 Eyoñe ji 
me akate mia, ajê e ngenan te bo, 
éyoñ ajô te de aye bo, mi aye buni 
na me ne môt ate. 20 Me abele 
fo’o ane me ajô mia na, Môt a nyoñe 


¡môt me alêm a nyoñe fe ma; a môt 


a nyoñe ma a nyofe fe môt a nga 
lôme ma. 

21 Eyoñ Jésus a nga mane kobô 
nalé, a nga wô’ ôlun nlem, a kañete, 
a jô na, Me abele fo'o ane me ajô mia 
na, mia bôt mi to va, wua a ye koñe 
ma. 22 Beyé'é be nga lôbô bebien, 
te yeme môt a te jô nye. 23 Beyé’é 
bé môte wua a nga to tawôlô a nga 
ye'e Jésus tôé, nyô Jésus a nga nye'e. 
24 Ane Simon Pierre a nga fepe nye 
wo, a jô nye na, Kate'e bia, a jô za? 
25 Nyô a nga yee Jésus tôé a nga 
sili nye, a ye'e nalé na, A Tat, a ne 
za? 26 Ane Jésus a nga yalane na, 
Môt me aye dup ôfufus €di'a mfiañ, 
a ke nye vie, nnye le. Ane a nga dup 
ôfufus édi'a mfiañ été, a to'€ vie, a 
ke vie Judas, mone Simon Iscariot. 
27 Eyoñ anga mane ve nye ôfufus 
édi'a, Satan a nga nyi nye nlem. Ane 


10 | Jésus a nga jô nye na, Jam wo abo, 
Jésus a nga jô nye na, Môt a ne!bo'o de avô. 


28 Bôt be nga to 
tawaêlê, te ke môte wua a nga yem 
29 Amu Judas 
a nga be'e mfe’ akum, bevo'o be nga 
si'a ko na Jésus a te jô nye na, Kuse' 
bia biôm bi aye yiane bia ésulan; 
nge na à ve minzôzoé jôm. 30 Eyoñ 
a nga nyoñ êfufus édi'a, ane a nga 
ji'a ke atan: éyoñe te alu e nto. 

31 Eyoñ a kôlôya, Jésus a nga jô 
na, Eyoñe ji Mone môt a nga wum, 
nalé fe Zambe a nga wum amu nye; 
32 Zambe a ye wumu nye be émien, 
a ye fe wumu nye ana'ana. 33 A 
bone bam, bia be mia bi ngenan bi 
to. Mi aye jefie ma: ane me nga jô 
Bejuif, nalé me ajô mia éyoñe ji, na, 
Vôm me ake mi se ngule ya zu. 34 
Me ave mia mfefé atiñe na, Nye'- 
esa'an; aval ane me nga nye'e mia, 

nalé fe miabebien, nye'esa'an. 35 
Zene nyô bite bese be aye yeme na 
mi ne beyé'é bam, nge mi anye'esan. 
36 Simon Pierre a nga jô nye na, 
A Tat, wo aye ke mfa’a mbé? Ane 
Jésus a nga yalane na, Vôm me ake, 
ô se ngule ya tôñe me éyoñe ji; ve 
melu ôsu wo aye tôñe ma. 37 Pierre 
a nga jô nye na, A Tat, me se ngule 
ya tôñe wo éyoñe ji amu jé? Me aye 
ve ényiñe jam amu ajô dôé. 38 Ane 
Jésus a nga yalane na, Ye wo aye 
ve ényiñe joe amu ajô dam? Me 
abele fo'o ane me ajô wo na, Nnôme 
kup angenan te loh, wo aye tame kate 
me mekate mela. 
1 4 Te wê'an abé minlem mienan: 
buna'ane Zambe, buna'ane fe 
ma. 2 Nda Esa wom é ne bito abui; 
nge nalé a ne momo, ve me nga kate 
mia; amu me ake kôme mia vôm. 
8 Nge me ake kôme mia vêm, mamien 
me aye beta zu nyofie mia; vôm me 
to, vôm ate fe mi aye tabe. 4 Mfa'a 
me ake, mi ayeme zene ya wôé. 5 
Thomas a nga jô nye na, A Tat, bi 
te yem mfa’a wo ake; bi aye yeme 
zen aya? 6 Jésus a nga jô nye na, 
Ma me ne zen, me ne fe benya mejêê, 
a ényiñ: te ke môt a zu be Tate, ve 
amu ma. 7 Nge mi nga yeme ma, mi 
nga ye yeme fe Esa wom: éyoñe ji 
mi ataté yeme nye, mi yeneya fe 
nye. 8 Ane Philippe a nga jô nye 
na, A Tat, liti bia Tate, ajô te e 
yiane bia. 9 Jésus a nga jô nye na, 
A Philippe, bia wo bi jaéya tabe vôme 
wua, ye ô ngenan te yeme ma? môt 
a nga yene ma a yeneya fe Tate; 
wo ajô na, Liti'i bia Tate, aya? 10 
Ye ô ne te buni na me ne be Tate, 
a Tate a ne be ma? mejô me akate 
mia me nji bo mejô mam: ve Tate 
a to be ma a bo mam mé. 11 Buna'- 
ane me na me ne be Tate, a Tate a ne 
be ma: nge sa nalé, buna’ane ma amu 
mam me abo. 12 Me abele fo'o 
ane me ajô wo na, Môt a buni ma, 
mam me abo, nnye fe a ye bo me; a 
ye bo fe mam me adañe mam ma; 
amu me ake be Tate. 13 Mam mese 
mi aye ja'é a jôé dam, me aye bo me, 
nalé Mon a ye wumu Esa. 14 Nge 
mi aye ja’é me jam a jôé dam, me aye 

bo de. 15 Nge mi anye'e ma, mi 
aye ba'ale metiñe mam. 16 Me aye 
ye'elane Tate, nnye a ye ve mia 
Mvolô minlem mfe, a ye tabe be mia 
melu mese, 17 nnye a ne Nsisime 
ya benya mejôô: bôte ya si nyô be se 
ngule ya nyoñe wô; amu be nji yene 
wô, nalé fe te yeme wô: mi ayeme 
wô; amu ô ne be mia, wo aye fe tabe 
be mia. 18 Me aye li mia bobenyui: 
me azu be mia. 19 Obe nté ô ngenan, 
wona bite ya si nyô be aye fe yene 
ma; ve mia mi ayene ma: amu me 
anyiñ, mia fe mi aye nyiñ. 20 Môs 
ôte mi aye yeme na me ne be Tate, 
mia fe be ma, a ma be mia. 21 Môt 
a bili metiñe mam, a ba’ale me, nnye 
ate a nyee ma: môt a nyee ma, 
Esa wom a ye nye'e nye, ma fe me 
aye nye'e nye, me aye liti nye ma- 
mien. 22 Judas (sa Iscariot) a nga 
jô nye na, A Tat, a nto aya, wo aye 
liti bia womien, te liti bote ya si nyô? 
23 Jésus a nga yalan a jô nye na, 
Nge môt a nyee ma, a ye ba'ale 
mejô mam: Esa wom a ye nye'e nye, 
bi aye zu be nye, a tabe be nye. 24 
Môt a bo te nye'e ma, nnye a ne te 
ba'ale mejô mam: ajê mi awôk e 
nji bo ajô dam, ve ajô Tate a nga 
lôme ma. 

25 Me maneya kobô mia mejô 
ma, bia be mia bi ngenan bi to. 26 
Ve Mvolô minlem, Mbamba Nsisim, 
nnye Tate a ye lêm a jôé dam, nnye 
a ye ye'ele mia mam mese, a volô 
mia mi simesane mejô mese me nga 
jô mia. 27 Mvo’é me ali mia nyo; 
mvo'é jam me ave mia nyê: me ave 
mia mvo'é; bite ya si nyê be nji 
ve mia ane me ave. Te wôan abé 
minlem mienan, nalé fe te koane woñ. 
28 Mi wê'êya ane me ate jô mia na, 
Me akêlé, me aye beta zu be mia. 
Nge mi nga nye'e ma, ve mi wê'êya 
mvaé, amu me ake be Tate: amu 
Tate a dañe ma. 29 Eyoñe ji me 
maneya kate mia, éyoñe te ajo e 
za bo'ok, nde éyofi de aye bo, mi aye 
buni. 80 Me aye fe kobô mia mejô 
abui, amu njô bite ya si nyê a zu: 
a se ajô be ma; 31 ve a zu amu ajô 
dina na, bôte ya si nyê be aye yeme 
na me anye'e T ane Tate a nga 

tiñeti ma, aval ete me abo. Kôla’'ane | 19 Nge mi nga to bête ya si nyo, ve 


si, bi ke. 
1 Ma me ne nya ndi, Tata 
5 wom a ba'ale wô. 2 Afas ese 
e ti be ma, nge de abo te wum bibuma, 
a ye va de: afas ese de awum bibuma, 
a kome de e wum bibuma abui. 3 
Eyoñňñe ji mi nto mfuban amu ajô 
me nga kate mia. 4 Taba'ane be ma, 
a me be mia. Ane afas ndik e se 
ngule ya wum bibuma ebien, nge te 
timbi nya ndi'i; nalé fe mia, nge mi 
te tabe be ma. 5 Ma me ne ndik, 
mi ne mefas: Môt a tabe be ma, me 
fe be nye, nnye ate a wum bibuma 
abui: amu nge me ne momo, mi se 
ngule ya bo jam. 6 Nge môt a bo te 
tabe be ma, wôna be aye wua nye 
fé aval ane afas ndik, ve kôt; a bôt 
be akôane me, a wua menduan, me 
ve dik. 7 Nge mi atabe be ma, a 
mejô mam me atabe be mia, wôna 
jaka'ane jam mi anye'e, mi aye yene 
de. 8 Jam Tate a ye yene duma e 
ne na, mi wum bibuma abui; nalé 
ate mi aye bo beyéé bam. 9 Aval 
ane Tate a nga nye'e ma, nalé fe me 
nye'eya mia: taba'an ane me anye'e. 
10 Nge mi aba'ale metiñe mam, mi 
aye tabe ane me anye'e; aval ane me 
nga ba'ale metiñe me Tate, a tabe 
aneanye'e. 11 Me maneya jô mia 
mejô ma, nde mi aye yen mvae me 
ayen, mi aye jaé vak. 12 Me atifieti 
mia atifie dina na, miabebien, nye'- 
esa'an, aval ane me nga nye'e mia. 
13 Nye'an bêt be anye'e bêt ô nji 
dañ ajê di na, môt a ve ényiñe jé amu 
bemvôé bé. 14 Mi ne bemvôé bam, 
nge mi abo mam me ajô mia. 15 
Me aye fe beta loene mia bebo bisaé; 
amu mbo ésaé te yeme mam ésa wé a 
bo: me maneya loene mia bemô; amu 
mam mese me nga w0'ê be Tate wom, 
me maneya kate mia me. 16 Mi 
nji tope ma, ve ma me nga tope mia, 
a telé mia na mi aye ke wum bibuma, 
nalé fe na bibuma bienan bi aye 
langan: nalé mam mese jam mi aye 
ja'€ Tate a jôé dam, a ye ve mia de. 
17 Me atifieti mia mejô ma, amu me 
akômbô na mi nye'esan. 18 Nge 
bôte ya si nyô be avini mia, mi ayeme 
na, a ma a mia, ma be nga taté vini. 

bôte ya si nyô be nga nye'e bête bap: 
ve amu mi nji bo bôte ya si nyê, ve 
me nga tope mia mi kandane mame 
ya si nyð, ajô te bôte ya si nyo be 
avini mia. 20 Simesa'an ajô me ate 
jô mia na, Mbo ésaé te dañe môt a 
ne nye. Nge be nga kpwe'ele ma, be 
aye fe kpwe'ele mia; nge be nga ba'ale 
ajô dam, wona be aye ba'ale éndenan. 
21 Ve mam ma mese be aye bo mia 
amu jôé dam, amu be nji yeme môt 
a nga lôme ma. 22 Nge me nga bo 
te zu kobô be, ve be nji bo abé: ve 
éyoñe ji be nji bo éfia ya kat abé dap. 
23 Môt a vini ma a vini fe Esa wom. 
24 Nge me nji bo mam môt mfe a 
nji bo vôm be nga to, ve be nji bo abé: 
ve éyoñe ji be maneya yen, a vini 
bia Esa wom. 25 Ve jame di e boya, 
amu mejê me ne ntilane kalate me- 
tiñe wop me nga yiane bo na, Be 
nga vini ma te étom. 26 Eyofi 
Mvolô minlem a ye zu, nnye me aye 
lôme mia, a ye so be Tate, émien a 
ne Nsisim ô ne benya mejôô, wo aso 
be Tate, a ye kañete ajô dam: 27 
mia fe mi akañete ajô dam, amu mi 
nga tabe be ma me so'o so. 
16 Me maneya kobô mia mejô 
mete, amu mi za kolé ôbak. 2 
Bôt be aye titane mia menda me 
Zambe: ya, awolo de aye bo éyoñ 
bôt be aye wôé mia, be aye simesane 
na be abo Zambe ésaé. 3 Be aye bo 
mam mete, amu be nji yeme Tate, 
ngema. 4Me maneya kobô mia mejô 
ma, nde éyoñ mam mete me aye 
boban, mi aye simesan ane me nga 
jô mia me. Ane bia be mia bi nga 
taté tabe me nji kate mia mejô ma, 
amu bia be mia bi nga to. 5 Eyoñe 
ji me nga ke be môt a nga lôme ma; 
mi to va te ke môte wua a sili me na, 
Wo ake mia'a mbé? 6 Ve amu me 
maneya kobô mia mejô ma, êlun ô 
ne mia minlem ne lut! 7 Akôsa bo 
nalé me ajô mia nya ajô na: A ne 
mia mvaé ane me akêlê; amu nge 
me abo te kôlô, Mvolô minlem,a ye 
zu be mia; ve nge me ake, me aye 
lôme mia nye. 8 Emien, éyoñ a ye 
so, a ye kpwé bête ya si nyo mfa'a 
ya mam abé, a mfa'a ya zôsô, a 

ntyi'anemejê: 9 mfa’a ya mam abé, 
amu be ne te buni ma; 10 mfa’a 
ya mame ya zôsô, amu me ake be 
Tate, mi te fe yene ma; 11 mfa'a 
ya ntyi'ane mejê, amu njôô ya si 
nyo a kuya. 12 Me ngenane meja 
abui me akêmbê jê mia, ve éyofie ji 
mi se ngule ya jibi wôô me. 13 Ve 
éyofi nyo a ne Nsisim ô ne benya 
mejê8, a ye zu, a ye liti mia mam 
mese me ne zôsô: amu a ye kobô 
mejô me aso be émien; ve mejô mese 
a ye wôk, mme a ye jô: a ye kate mia 
mam me aye boban melu ôsu. 14 
A ye wumu ma: amu a ye nyoñe mejô 
mam, a kate mia me. 15 Mam mese 
Tate a bili me ne émam: ajô te nde 
me ate jô na, émien a nyoñe meja 
mam, a ye kate mia me. 16 Obe 
aboh vi aye lêt mi te yene ma; ôbe 
aboñ ôfe, ñvie mi aye yene ma. 17 
Ane beyé’é bé bevo’o be nga jô be- 
biene na, Za aka’ ajô a jô bia na, Obe 
aboñ vi aye lôt, mi te yene ma; ôbe 
aboñ ôfe, ñvie mi aye yene ma: a 
beta jô fe na, Amu me ake be Tate? 
18 Nalé be nga jô na, Za aka’ ajô 
e ne ôbe aboñ? Bine te yem ane a jô. 
19 Ane Jésus a nga yeme na be 
akômbô sili nye, ane a nga jô be na, 
Ye mi asilisili miabebien ajê me ate 
jô na, Obe aboñ vi aye lôt mi te yene 
ma, ôbe aboñ êfe, ñvie mi aye yene 
ma? 20 Me abele foo ane me ajô 
mia na, Mi aye yi a yôn, bôte ya si 
nyô be aye vak: mia mi aye wô’ 
ôlun, ve ôlun mi aye wôk vi aye 
vefiesane mevak. 21 Eyoñ minga a 
kê'êlê mie, a wô’ô mintaé, amu môs 
a biaé ô kpwaneya: ve éyoñ a biaéya, 
a ye fe simesan ane a nga kê'êlê mie, 
ve wô’ avak amu a biaéya mona fam 
si nyô. 22 Nalé fe mia mi awô’ 
ôlun éyoñe ji: ve me aye beta yene 
mia, a minlem mienan mi aye wô’'ô 
mvaé, mvaé jenan môt a ye va mia 
je. 23 Mi aye ja'é me jam môs ôte. 
Me abele fo'o ane me ajô mia na, Nge 
mi aye ja'é Tate jam, a ye ve mia 
de amu jôé dam. 24 Azukui éyoñe 
ji mi nji jaé jam amu jôé dam: 
jaka'an, wôna mi aye nyoñ, nalé mi 
aye jaé vak. 

25 Me maneya jô mia mejô mete 

a minkana: awolo de aye po, éyoñe 
te me aye fe kobô mia a minkana, 
me aye kate mia mejô me Tate atan. 
26 Môs ôte mi aye ja'€ mam a jôé 
dam: ma me nji jô mia na, me aye 
ye'elane Tate ajô denan; 27 amu 
Tate €mien a nye mia, amu mi 
nga nye'e ma, a buni na me nga so 
be Tate. 28 Me nga so be Tate, a 
zu si nyê: me aye beta kôlô si nyê, 
a ke be Tate. 29 Beyéé bé be nga 
jô na, Tame yen, éyoñe ji wo akobô 
mejô atan, te fe kan nkana. 30 
Eyoñe ji bi ayeme na, wo ayeme mam 
mese, te yiane na môt a ye sili wo 
jam: ajô te nde bi abuni na ô nga so 
be Zambe. 31 Jésus a nga yalane 
be na, Ye mi abuni éyoñe ji? 32 
Tama yenan, awolo de aye bo, e 
boya éyoñe ji, mi aye tyaman, môt 
ase a kele’ ja dé, mi aye li me étam: 
ve ma me nji bo étam, amu Tate a 
ne be ma. 33 Me maneya jô mia 
mejô mete, amu me akômbô na mi 
tabe mvo'€ amu ma. Mi aye yen 
abé si nyo: vola'ane minlem; me dañ- 
eya si nyô. 
17 Jésus a nga jô mejô mete; ane 
a nga lôbô yôp, a jô na, A Tat, 
awolo e kpwaneya; wumu' Mone wêé, 
ajô te Mon a ye wumu wo: 2 aval 
ane ô nga ve nye ngule ya jôô bôte 
bese, ajô te nde bôte bese ô nga ve 
nye, 2 ye ve be ényifi ya melu mese. 
3 Enyiñ ya melu mese é ne na, be 
aye yeme wo wo étam ô ne nya 
Zambe, be aye yeme fe nyô ô nga lêm, 
nnye a ne Jésus Christ. 4 Me nga 
wumu wo si nyê, me maneya bo 
ésaé ô nga ve ma me bo. 5A Tat, 
éyoñe ji wimu' ma a womien a duma 
bia wo bi nga to de, si nyô é ngenan 
te téban. 6 Me maneya liti jôé dôé 
bôt ô nga ve ma si nyô: be mbe bôte 
bôé, ô nga ve me be; be nga ba'ale 
ajô dôé. 7 Eyoñe ji be yemeya na 
mam mese ô nga ve ma, me nga so 
be wo: 8 amu mejô ô nga ve ma me 
maneya ve be me; be nyoñeya me, a 
yeme fo'o na me nga so be wo, be 
buniya fe na wo ô nga lême ma. 9 
Me aye'elan ajê dap: me te ye'elan 
ajô bite ya si nyo, ve ajê bêt ô nga 
ve me; amu be ne émbêé: 10 mam 
111 

mese me ne émam me ne fe émôé, 
a mam mese me ne émôé me ne fe 
émam: mbe be awumu ma. 11 Me 
te fe tabe si nyô, ve bôte ba be ne si 
nyô, me azu be wo. A Mbamba 
Tate, ba'ale be a jôé dôé, mbe ô 
nga ve ma, ajô te nde be aye tabe 
nleme wua, ane bia wo bi né. 12 
Eyoñ me nga to be bôt ô nga ve ma, 
me nga ba'ale be a jôé dôé: me nga 
tu'a ba’ale be, bôte bete te ke mête 
wua a nga jañ, ve nyô a ye jañ; de 
aye bo nalé amu mejô me ya kalate 
Zambe me nga yiane boban. 13 
Eyoñe ji me azu be wo; mejô ma me 
akobô bôte ya si nyô, amu me akô- 
mbô na be yen mvaé ane me ayen. 
14 Me maneya kate be ajo dôé; 
bête ya si nyô be nga vini be, amu be 
nji bo bôte ya si nyô, aval ane ma me 
nji bo môte ya si nyô. 15 Me te 
ye'elane wo na va'a be si nyô, me 
nye'elane wo na ba'ale be mbia môt 
nza nyoñe be. 16 Be nji bo bite ya 
si nyô, aval ane ma me nji bo mête 
ya si nyo. 17 Kême be a benya 
mejêê: mejô môé me ne benya mejêê. 
18 Ane ô nga lôme ma si nyê, nalé 
fe me nga lême be si nyê. 19 Me 
akême mamien amu ajê dap, ajê te 
bebiene fe be aye kêmban a benya 
mejôô. 20 Me te ye'elane wo ajô 
bote ba étam, ve ajê bôte fe be aye 
buni ma amu mejê map; 21 ajê te 
nde bête bete bese be aye tabe de 
nleme wua; aval ane bia wo, A Tat, 
ô ne be ma, a ma be wo, nalé fe be aye 
tabe be bia: ajô te bôte ya si nyô 
be aye buni na ô nga lôme ma. 22 
Duma ô nga ve ma, nde me nga ve 
be; nalé be aye tabe nleme wua ane 
bia wo bi ne nleme wua; 28 ma be 
be, a wo be ma, ajê te nde be aye bo 
de nleme wua; nde bôte ya si nyô 
be aye yeme na ô nga lôme ma, a 
nye'e be, aval ane ô nga nyee ma. 
24 A Tat, bôt ô nga ve ma, me anye'e 
na vôm me atabe, mbe fe be aye 
tabe vôm ate, nalé be aye yene duma 
dam ô nga ve ma: amu ô nga nye'e 
ma, si nyô é ngenan te boban. 25 A 
Tat ô ne zôsô, bôte ya si nyô be nji 
yeme wo, ve ma me nga yeme wo; 
bôte ba be nga y na ô nga lême 
11 

ma, 26 me nga liti be jôé dôé, me 
aye fe beta liti de; ajô te nyean 4 
nga nye'e ma, ñwô fe wo aye tabe be 
be, a ma be be. 
1 8 Eyofi Jésus a nga mane jô mejô 
mete, a nga kêlê ba be beyé’é 
bé, a dañ ôtôñ Cédron, afup e mbe 
wôé, émien ba be beyé'é bé be nga 
ke wôé. 2 Judas fe, môt a nga koñe 
nye, a nga yeme vôm ate: amu Jésus 
ba be beyé’é bé be nga bo be kele 
wôé. 8 Eyoñ Judas a nga mane 
nyofi nsamba bezimbi, a bebo bisaé 
be nga so be bemie beprêtre a Bepha- 
risien, a nga ke wôé a belampe a kêmbé 
a minkpwaté mekên. 4 Jésus, amu 
a nga yeme mam mese me aye bo 
nye, a nga kôlô a ke sili be na, Mi 
ajeñe za? 5 Be nga yalane nye na, 
Jésus ya Nazareth. Jésus a nga jô 
be na, Me nyô. Judas, môt a nga 
koñe nye, a nga to nsamba ôte. 6 
Eyoñ a nga jô be na, Me nyô, ane be 
nga ke mvumvua, a ku si. 7 Ane 
a nga beta sili be na, Mi ajeñe za? 
Be na, Jésus ya Nazareth. 8 Jésus 
a nga yalane na, Me ate kate mia na, 
Me nyô: nge ma mi ajefi, jêka'ane 
bôte ba be ke: 9 nalé ate ajô de aye 
bo ane a te jô na, Bôt ô nga ve ma, 
me nji dimeli môte wua ya été. 10 
Simon Pierre a nga be'e nkpwaté 
mekôn, ane a nga té wô, a ba’é mbo 
ésaé njô beprêtre, a tyi'i nye alo ya 
mbo nnôm. Mbo ésaé ate a mbe 
jôé na Malchus. 11 Ane Jésus a nga 
jô Pierre na, Somô’ nkpwaté mekône 
wôé abam: élaé Tate a nga ve rha, ye 
me aye bo te nyu je? 

12 Ane nsamba bezimbi a évete 
bezimbi énen, a bebo bisaé ya Be- 
juif, be nga bi Jésus a ka'a nye, 18 
ane be nga taté ke nye be Anne; amu 
a mbe ntyi Caïphe a mbe njô beprêtre 
mbu ôte. 14 Caïphe a mbe môt 
a nga lepe Bejuif na, a ne mvaé nge 
môte wua a ye wu ajê bêt. 

15 Ane Simon Pierre a nga tôñe 
Jésus, ba ñyé’é mfe. Njô beprêtre 
a nga yem ñyé’é ate, ba Jésus be 
nga nyi nda njô beprêtre; 16 ve 
Pierre a nga tele mbala'a si atan. 
Nale ñyé’é mfe, njô beprêtre a nga 
yeme nye, a nga ke atan, a kobô 

minga a nga ba'ale mbé, a nyoñe 
Pierre. 


mbé, a nga jô Pierre na, Ye wo fe ô|na, Ye ô ne Njô Bejuif? 


ne fiyéé môt ate? Nye na, Momo. 

33 Ane Pilate a nga beta ke nda be 


17 Ane minga a nga ba'ale |atyi'i mejê, a loene Jésus, a jô nye 


34 Jésus a 
nga yalane na, Ye womien wo ajô 


18 Beba'ale nda a bebo bisaé be|ajô di, ye bôte befe be nga kate wo 


nga tele wôé, be maneya kôbane di: 


de ajô dam? 35 Pilate a nga yalane 


amu a mbe avep; ane be nga woban | na, Ye me ne mone Bejuif? Bôte ya 
nduan: Pierre fe a nga tele be be, ajayofie dôé a bemie beprêtre be ate 


woban nduan. 


zu ke me wo: ô nga bo jé? 36 Jésus 


19 Ane njê beprêtre a nga siliJa nga yalane na, Ayoñe dam e nji 
Jésus ajo bey6'€ bé, a mejô a nga jbo ayoñ ya si nyê: nge ayoñe dam e 


ye'ele bêt. 20 Jésus a nga yalane 


nga bo ayoñ ya si nyê, ve bebo bisaé 


nye na, Me nga kobô bêt atan: melu | bam be ate wosan, be za ke ma Bejuif: 


mese me nga ye'ele bêt menda me |ayoñe dam e nji bo ayoñ ya nne. 


37 


Zambe a temple, vôm Bejuif bese be | Ajô te Pilate a nga jô nye na, Ye ô 


nga bo be sula'an; me nji kobô aja 
asoé. 21 Wo asili me amu je? sili’ 


ne njô bôt? 
Ane wo ajô, me ne njô bôt. 


Jésus a nga yalane na, 
Ajô te 


bêt be nga wô’ô me kobê'ê, za ajô|meẹ nga bialé de, nde fe me nga zu si 
me nga kobô be: bote bete mbe bejnyê, nde me aye kañete bêt benya 


ayeme mejô me nga jô. 22 Eyoñ 
a nga mane kobô nalé, môte wua ya 
bebo bisaé a nga tele wôé, a nga bibi 
nye abaé, a jô na, Ye wo ayalan njô 
beprêtre nalé? 23 Jésus a nga yalane 
nye na, Nge me ate kobô abé, kate’e 
me de: nge me ate kobô mvaé, wo abi- 
bi meamu jé? 24 Ane Anne anga lême 
nye nka'an be Caïphe, njô beprêtre. 

25 Ane Simon Pierre a nga tele, 
a woban nduan. Ane be nga jô nye 
na, Ye ô ne môte wua ya beyé'é bé? 
Ane a nga kat, a jô na, Momo. 26 
Môte wua ya bebo bisaé njê beprêtre, 
ba môt Pierre a nga tyi’ alo be nga 
vuman, a nga jô nye na, Ke me ate 
yene mia nye afup? 


27 Ane Pierre | ngômesan; 


mejôô. Môt ase a ne zôsô, nnye a ye 
wô’ô mejô mam. 38 Pilate a nga jô 
nye na, Jé é ne benya mejôô? 

Eyoñ a nga mane jô ajô te, a nga 
beta ke koé Bejuif atan, a jô be na, 
Me nji yene nye jam e ne abé. 39 
Ve mi ne ngum éyeme na, éyofi pague 
je abo me suu mia mbê'ê wua: ye 
mi ayi na me suu mia Njô Bejuif? 
40 Ane be nga bete metyiñe yôp 
a jô na, Sa môte nyê, ve Barrabas.. 
Barrabas a mbe mvômvô. 

19 Ane Pilate a nga nyoñe Jésus, 

a bibi nye nkasa. 2 Ane be- 
zimbi be nga lôñe couronne biyo, a 
jalé nye je nlô, a jalé fe nye évindi 
3 ane be nga ke vôm a 


a nga beta kat: nnôme kup a nga nga to, a jô na, Mbôlô, Njô Bejuif! 


ji'a loh. 

28 Ane be nga kôlô Jésus be 
Caïphe, a ke nye nda be atyi'i mejô: 
éyoñe te dibi tyé e ngenan; bebien 
be nji nyin nda be atyi'i mejô, be za 
sem, be nga ye di bidi ya pâque. 
29 Ane Pilate a nga ke vôm be nga to, 
ajôna, Za ajô mi ajô môte nyô? 30 Be 
nga yalan a jô nye na, Nge môte nyô 
a nji bo mbo mam abé, ve bi nji zu 
ke wo nye. 81 Ane Pilate a nga jô 
be na, Miabebien nyoñane nye, mi 
tyi' ajô dé ane metiñe menan. Bejuif 
be nga jô nye na, Bi za tyam atiñ 
nge bi wôé môt: 32 e nga yiane bo 
nalé amu ajô Jésus a nga jô éyoñ 
a nga liti bôt aval awu a ye wu. 


ane be nga bibi nye mebaé. 4 Ane 
Pilate a nga beta ke atan, a jô be na, 
Mi lô, me ake mia nye, nalé mi aye 
yeme na me nji yene nye jam e ne 
abé. 5 Ane Jésus a nga kui atan, 
a be'e couronne biyo, a évindi ngô- 
mesan. Pilate a nga jô be na, Mi 
16 môt ate! 6 Eyoñ bemie beprêtre 
a bebo bisaé be nga yene nye, be nga 
bete metyiñe yôp, a jô na, Tyelé 
nye croix yôp, tyelé nye croix yôp. 
Pilate a nga jô be na, Miabebien, 
nyoñane nye, mi ke tyelé nye croix 
yôp: amu me nji yene nye jam e ne 
ab£. 7 Bejuif be nga yalane nye na, 
Bi ne atiñ, nde te a yiane wu de, 
amu a nga jô na, as Mone Zambe. 
11 

8 Eyoñ Pilate a nga wô’ ajô te, a 
nga dañe ko wôn; 9 ane a nga beta 
nyin nda be atyi'i mejô, a jô Jésus 
na, O nga so vé? Ve Jésus a nga to 
évô, te yalan. 10 Ane Pilate a nga 
jô nye na, Ye wo abo te yalane ma? 
ye wo te yeme na me ne ngule ya 
suu wo ô ke, me ne fe ngule ya 
tyelé wo croix yôp? 11 Jésus a nga 
yalane nye na, O nga ye bo te ngule 
ya bo me jam, nge Zambe a nji ve 
wo ngule je aso yôp: ajô te môt a te 
ke me wo, nnye a dañ abé. 12 Ajô 
te, Pilate a nga jeti ajô ya suu nye: 
ve Bejuif be nga bete metyiñe yôp, 
a jô na, Nge wo asuu môte ny, 
wôna ô nji bo mvôé César: amu môt 
ase a jô na, Me ne njô bôt, a siñe 
César. 13 Eyoñ Pilate a nga wô’ô 
mejô mete, a nga ke Jésus atan, a 
tabe si éto be atyi'i bôte mejê, a ne 
vôm be nga loene na, Kasa mekok, 
ve nkobô Hébreu na Gabbatha. 14 
Eyoñe te é mbe môs be akome pêgue: 
mewolo mesaman me nga yebo. Ane 
a nga jô Bejuif na, Mi lê Njô bête 
wônan! 15 Ane be nga bete metyiñe 
yôp, a jô na, Va'a nye, va'a nye, ô 
ke tyelé nye croix yôp. Pilate a nga 
jô ba na, Ye me aye tyelé Njô bite 
wônan croix yôp? Ane bemie be- 
prêtre be nga yalane na, Bi nji bo 
njô bôt mfe, ve César. 16 Ane anga 
ke be nye, be ke tyelé nye croix yôp. 

17 Ane be nga nyoñe Jésus: ane 
a nga ke a be'e croix jé émien, a ke 
vôm be nga loene na, Vôme ya ékôkoé 
nlo, nkobô Hébreu na Golgotha: 18 
ane be nga tyelé nye croix yôpe wôé, 
a bôte befe bebaé, nyina mbo nga, nyô 
mbo’o mbo nnôm, Jésus zañ. 19 Ane 
Pilate a nga tili fe ajô, a bômôlô de 
croix yôp. E mbe ntilane na, JESUS 
YA NAZARETH NJO Beur. 20 
Ane Bejuif abui be nga lañ ajô te, 
amu vôm be nga tyelé Jésus croix 
yôp a mbe bebé nlam; e mbe ntilan 
nkobô Hébreu, a Latin, a Grec. 21 
Ane bemie beprêtre ya Bejuif be nga 
jô Pilate na, Te tili na, Njô Bejuif; 
ve tili na, Emien a nga jô na, Me ne 
Njô Bejuif. 22 Pilate a nga yalane 
na, Ajê me tiliya, me maneya tili de. 

23 Eyoñ Wani be nga mane 

tyelé Jesus croix yôp, be nga nyofie 
mengômesane mé, a kape me ngap 
ényin, mone bezimbi wua ngape jia; 
be nga nyoñe fe éwomane jé: éwoman 
éte é mbe ntiñan aso yôp akekui si, 
te nloen. 24 Ane bebien be nga jô 
na, Bi aye nyape je, ve do je abia, a 
yene môt a ye nyoñe je: e nga bo nalé 
amu mejô me ne ntilane kalate Zambe 
me nga yiane bobane na, 

Bebien be nga kabane mengô- 

mesane mam, 
A nyoñ éwomane jam, a do je 
abia. 

25 Bezimbi be nga bo mam mete. 
Be nga tele bebé croix Jésus, nyia 
wé, a monyafe nyia, Marie nga 
Clopas, a Marie Madeleine. 26 
Eyoñ Jésus a nga yene nyia wé, a 
ñyé’é a nga nye'e be tele wôé, a nga 
jô nyia na, A minga, tame yene nyo 
mon! 27 Ane a nga jô ñyé’é ate na, 
Tame yene nyua wôé! Ataté awolo 
te ñyé’é ate a nga ba'ale nye nda jé. 

28 Mejô mete me maneya, ane 
Jésus a nga yeme na mam mese me 
maneya boban, ane a nga jô na, Me 
awô évé. E nga bo nalé amu mejô 
me ne ntilane kalate Zambe. 29 
Nka’a vin é mbe sañ ô nga tele wôé 
ne lut! be nga jalé éponge vin é mbe 
sañ a futi je hysope, a ke nye je anyu. 
30 Eyoñňñ Jésus a nga nyoñe vin é 
mbe sañ, a nga jô na, E maneya: 
ane a nga jomé nlô wé, a suu nsisime 
wé. 

31 Amu môse ôte ô mbe môse 
ya be akôme biôme ya pâque, amu fe 
Bejuif be nji kômbô na mimbim mi 
tyebe croix yôp môse sondô (amu bôt 
be nga dañe kañe Zambe môse sondô 
ôte), ajô te be nga jô Pilate na be 
bu'u be mebo, a va be. 32 Ane 
bezimbi be nga zu a taté bu'u môte 
wua ya ba be be be nga tyele mebo, 
ane be nga beta ke bu'u nyê mbok: 
33 ve éyoñ be nga kui vôm Jésus a 
nga tyele, a yene nye a wuya, be nji 
bu'u nye mebo: 34 ve mone be- 
zimbi wua a nga ji nye akofi mvaé, 
ane metyi a mendim me nga ji'a kui. 
35 Môt a nga yen ajô te, nnye a 
maneya kañete de bôt, foé jé é ne 
été: a yeme na a kobô nya ajôô, nde 

fe mi aye buni. 36 Mam mete me 

11 Ve Marie a nga tele mfôme 


nga bo nalé, amu mejô me nga yiane i soñ, a yiik: éyoñ a nga yi, a nga ku- 
boban ane e ne ntilane kalate Zambe | mbu si, a lôbô soñ étė; 12 ane a nga 
na, Bivese bié, jia je aye bo te bu'i. | yene beange bebaé be be'e bifumulu 
37 E ne ntilane vôm mfe kalate ; mengômesan be to si, nyina a to 


Zambe na, Be aye yene nyô be nga 
ji akoñ. 

38 Mam mete me maneya, ane 
Joseph a mbe môte ya Arimathée, a 
mbe fe iyé'é Jesus, ve asoé amu a 
nga ko Bejuif woñ, a nga ke ja'é 
Pilate mbime Jésus a va wô: ane 
Pilate.a nga me'ete. Ane a nga ke 
va mbim. 39 Ane Nicodème, môt 
a nga taté zu be Jésus alu, a nga zu 
a bili biôme ya mbamba menyum bi 
mbe mbundan, bi mbe belivre bebé 
ntete wua. 40 Ane be nga nyoñ 
mbime Jésus, a vute wô bendombo 
bindelé a biême ya mbamba menyum 
étė, aval ane Bejuif be nga bo be 
jame’ bêt. 41 Afup e mbe bebé vôm 
be nga tyelé nye croix yêp; mfefe 
soñ 3 mbe afup ete, be nji tame 
jame môt ete. 42 Be nga jame Jesus 
wêé, amu môs ôte ô mbe môse ya be 
akome mame ya pague ya Bejuif (amu 
soñ éte é mbe bebé). 

20 Môs sondô mfe a nga taté, 

Marie Madeleine a nga ke soñ 
ésala tyé, éyohe te dibi e ngenan, ane 
a nga koé akok e vaseya soñ. 2 Ane 
a nga ke mbi be Simon Pierre, ba 
fiyé'é mbo'o Jésus a nga nye'e, a jô 
be na, Be maneya va Tate soñ, bi te 
yeme vôm be nga ke bôé nye. 3 
Ane Pierre ba fiyéé mbo'o be nga 
kêlê, a ke soñ. 4 Be nga ke mimbile 
bebaane: ane fiy6'e mbok a nga dañe 
Pierre mbi, a tate kui soñ; 5 ane a 
nga kumbu a lôbô été, a yene bendo- 
mbo bindelé be bê, ve a nji ke été. 
6 Ane Simon Pierre a nga zu fe a 
tôñe nye, a nyine soñ été; ane a nga 
yene bendombo bindelé be bô, 7 a 
éyañese é nga ti nye nlê, é nji bômbô 
vôm bendombo bindelé be nga bô, 
ve é nga bô mvutan vôm étam. 8 
Ane fiye'e mbo'o fe a nga tate kui soñ 
a nga nyin été, ane a nga yen, a buni. 
9 Amu be ngenan te yem ajô e ne 
ntilane kalate Zambe na, a ye wômô 
soñ. 10 Ane beyé be nga kôlô 
a beta bulan nlam. 


ir aaaeeeaeo: 


mfa’a nlô ô nga bô, nyê mbo'o mfa'a 
mebo me nga bô, vôm mbime Jésus 
ô nga jô. 13 Be nga jô nye na, A 
minga, wo ayi amu jé? Ane a nga 
jô be na, Amu be vaya Tate wom, 
me te yeme vôn be nga bêé nye. 
14 Eyoñ a nga mane kobô nalé, ane 
a nga kôñelan, a yene Jésus a tele, 
te yeme na a ne Jésus. 15 Jésus a 
nga jô nye na, A minga, Wo ayi amu 
je? wo ajeñe za? Ane a nga sija ko 
na a ne môt a ba’ale afup ete, ane a 
nga jô nye na, A tat, nge ô nga va 
nye, kate'e me vôm ô nga bêé nye, 
me aye ke to'€ nye. 16 Ane Jésus 
a nga jô nye na, A Marie. Ane a nga 
kôñelan, a jô nye nkobô Hébreu na, 
A Rabbouni, e ne na, A Nye'ele. 
17 Ane Jésus a nga jô nye na, Te 
nambe ma: amu me ngenan te ke be 
Tate a ne yôp: kele’ be bobejañe bam, 
a jô be na, me ake be Esa wom a 
Eso wônan, a Zambe wom a Zambe 
wônan. 18 Ane Marie Madeleine 
a nga zu kate beyé’é na, Me yeneya 
Tate; a kate fe be ane a nga jô nye 
mejê mete. 

19 Eyoñ ngêé é nga bo, môs ôte 
ô mbe môs sondô mfe a nga taté, 
mimbé mi mbe mindiban vêm bey6'€ 
be nga to, amu be nga ko Bejuif 
woñ, ane Jésus a nga zu tebe zañ, 
a jô be na, Taba'an mvo’é. 20 Eyoñ 
a nga mane jô ajê te, ane a nga liti 
be mo a mvaé jé. Ane beyé'é be 
nga wê0'ê mvaé, éyoñ be nga yene 
Tate. 21 Ane Jésus a nga beta jô 
be na, Taba'an mvo’é: aval ane Tate 
a nga lême ma, nalé fe me alême mia. 
22 Eyoñ a nga mane jô ajê te, ane 
a nga vebe a kute be évuñulu, a jô 
be na, Nyoñan Mbamba Nsisim: 28 
bôte bese môt mi ajamé mam abé, 
mam mete me jambaneya nye; bôte 
bese môt mi abo te jamé mam abé, 
mam abé mé me ngenan. 

24 Ve Thomas, a mbe jôé afe na 
Didyme, môte wua ya bey6'e awôm 
a bebaé, a nji wa i Jésus a nga 

zu. 25 Ane beyé'é bevo'o be nga jô 
nye na, Bi maneya yene Tate. Ane 
a nga jô be na, Nge me te yene 
meveñe betondô mo mé, a ke ênyu 
viam mevefie betondô été, a ke fe 
wo wom mvaé jé, me aye buni. 

26 Melu mwom me nga lôt, ane 
beyé'é bé be nga to nda été, ba be 
Thomas. Mimbé mi nga to mindi- 
ban, ane Jésus a nga zu tebe zañ, 
a jô na, Taba'an mvo'é. 27 Anea 
nga jô Thomas na, Same’ ônyu viôé, 
a fombô mo mam; same’ wo wôé, a 
ke wê mvaé jam: te bo bisô, ve buni. 
28 Thomas a nga yalan a jô nye na, 
A Tate wom a Zambe wom! 29 
Ane Jésus a nga jô nye na, Amu ô 
yeneya ma, ô buniya: ébotan a bôt 
be nji yen, ve buni. 

30 Ane Jésus a nga bo beta be mam 
mefe abui, beyé'é be nga yene me, 
me nji bo ntilane kalate nyô: 31 
va ma me ne ntilan, mme mi aye 
buni na Jésus a ne Christ, Mone 
Zambe; nde nge mi abuni, mi aye 
yen ényiñ amu jôé dé. 


21 Mejô mete me maneya, ane 
Jesus a nga beta liti beyé'é 
nyôle jé ato'o ya Tibériade; ane a 
nga liti be nyôle jé avale di. 2 Be 
nga to vême wua Simon Pierre, a 
Thomas a mbe jôé afe na Didyme, 
a Nathanaël môte ya Cana ya Galilée, 
a bone be Zébédée, a beyé'é befe 
bebaé. 3 Simon Pierre a nga jô be 
na, Me ake wôé kos. Ane be nga jô 
nye na, Bia be wo bi ake. Be nga 
kôlô, a ke éfunga été; be nga bo alu 
te, te ke wôé jôm. 4 Esala tyé Jésus 
a nga tele mfôm atok: ve beyé'é be 
nji yeme na a ne Jésus. 5 Ane Jésus 
a nga jô be na, A bongô, ye mi 
ne jême ya di? Be nga yalane 
nye na, Momo. 6 Ane a nga jô 
be na, Yaan avot mfa’ éfunga ya 
mbo nnêm, wona mi aye wôé. Be 
nga ya de nalé, ane be nga bo te 
ngule ya dutu de amu kos abui. 
7 Ane fiyé'é ate Jésus a nga nye'e, 
a nga jô Pierre na, Tate le. Eyoñ 
Simon Pierre a nga wô'ô na a ne 

jé atok. 8 Ve beyé'é bevo'o be nga 
zu be to mon éfunga, be nga dutu 
avot kos été ne lut! (amu kindi’ é 
nji bo be ôyap, ve bebé nté môt a 
ne wua akok). 9 Eyoñ be nga kôlô 
éfunga a ke kindik, be nga yene ma'a 
me nduane wôé, kos é nga bô me 
yôp, a fembé. 10 Jésus a nga jô be 
na, Za'ane kos mi ate wôé. 11 Ane 
Simon Pierre a nga ke dutu avot, a 
ke de kindik, beta be kos été ne lut! 
é mbe ntet a mewôm metan a kos 
éla: akôsa bo é mbe abui nalé, avot 
e nji tui. 12 Ane Jésus a nga jô be 
na, Zaka dian. Beyé'é te ke môte 
wua a nga bo ngule ya sili nye na, 
O ne za? amu be nga yeme na a ne 
Tate. 13 Jésus a nga to'€ fembé, a 
ve be je, a kos. 14 Dina e ne aliti 
lale Jésus a nga liti beyé’é bé nyôle 
jé, éyofie te a wômôya. 

15 Be maneya di, ane Jésus a nga 
jô Simon Pierre na, A Simon, mone 
Jean, a wo a bôte ba, ye wo adañe 
nye'e ma? Ane a nga jô nye na, Ya, 
A Tat; wo ayeme na me anye'e wo. 
Ane a nga jô nye na, Ba'ale bone 
mintêmba bam. 16 Ane a nga beta 
jô nye éyoñe baa na, A Simon, mone 
Jean, ye wo anye'e ma? Ane a nga 
jô nye na, Ya, A Tat; wo ayeme na 
me anye’e wo. Ane a nga jô nye na, 
Ba'ale' mintômba miam. 17 A nga 
beta jô nye éyoñe lale na, A Simon, 
mone Jean, ye wo anye'e ma? Pierre 
a nga wô’ abé, amu a nga jô nye 
éyoñe lale na, Ye wo anye'e ma? Ane 
a nga jô nye na, A Tat, wo ayeme 
mam mese; wo ayeme na me anye'e 
wo. Jésus a nga jô nye na, Ba'ale' 
mintômba miam. 18 Me abele fo'o 
ane me ajô wo na, Eyoñ ô nga to 
mongô, ô nga jaé ngômesan nyôle 
jêé, a ke vôm ô nga nye'e ô kelek: 
ve éyofi wo aye bo mvendé, wo aye 
same mo, a môt mfe a ye jalé wo 
ngêmesan, a ke wo vôm ô ne te 
nye'e ô kelek. 19 Eyoñ a nga kobô 
nalé, a nga liti aval awu a ye kañe 
de Zambe. A maneya kobô nalé, 
ane a nga jô nye na, Tôñe’ ma. 20 


Pierre a nga kôñelan, a yen fiyé'é 


Tate, a nga jaé éwoman nyôle jéjJésus a nga nye'e a tôñe nye; nyô a 
(amu a mbe soé) ane a nga wua nyôle nga ye'e Jésus tôé éyoñ be nga to 

tawêlê mam ng0'é mete, a jô na, A 
Tat, za a ye koñe wo? 21 Pierre a 
nga yene nye, ane a nga jô Jésus na, 
A Tat, môte nyô a ye bo jé? 22 Ane 
Jésus a nga jô nye na, Nge me aye 
me'ete na a ye tabe akekui éyòñ me 
aye zu, ô ne za ajô été? womien têfie 
ma. 23 Njôan ôte ô nga ke foé 
bobenyañ be mbe na, ñyé’é ate a ye 
wu: ve Jésus a nji jô nye na, a ye wu; 

ve na, Nge me aye me'ete na a ye 
tabe akekui éyoñ me aye zu, ô ne za 
ajô été? 

24 Nyina a ne ñyé’é a kañete meja 
mete, nnye fe a nga tili mejô ma: bi 
ayeme na nkañete wé ô ne été. 

25 Mam mefe abui Jésus a nga bo, 
nge me ne ntilane mese, me asimesane 
na si nyô ébien é ne te yian abim 
bekalate be nga tili. 

